Tensjoni u rabja min-numru ta' pitkala li ma tħallewx jaħdmu wara li mhumiex jaqblu mal-Gvern dwar impożizzjoni ta' garanzija bankarja mitluba lilhom.

Il-Gvern qed jinsisti mal-pitkala li jagħmlu garanzija ta' flus biex jagħmel tajjeb għall-ħlas li jkun irid isir lill-bdiewa tal-prodotti li huma jdaħħlu l-pitkalija. Il-pitkala qed joġġezzjonaw għal dan għaliex qed isostnu li din il-garanzija qatt ma kienet diskussa qabel u għax l-ammonti mitluba huma għoljin wisq.

Kien kmieni filgħodu li l-pitkala li mhumiex jaqblu mal-Gvern, marru għal ġurnata xogħol normali, u ma tħallewx jidħlu fil-pitkalija mill-pulizija u uffiċjali tas-sigurtà tal-pitkalija. Kif jixhed dan il-filmat li ttieħed kmieni filgħodu mill-kameras ta' dan l-istazzjon.

Aktar tard filgħodu dawn il-pitkala u familjari tagħhom inġabru quddiem il-bieb tal-pitkalija fejn ilkoll flimkien daħlu fil-pitkalija u marru lejn il-postijiet li huma għandhom mikrija. F'konferenza tal-aħbarijiet f'isem il-pitkala, indirizzata mill-Avukat Adrian Delia kienu speċifikati l-prinċipji dwar din il-kwistjoni.

Anzjan li kien ħiereġ minn maħżen fil-Crafts Village ta’ Ta’ Qali, b’kaxxa f’idu mimlija affarijiet personali, twaqqaf minn uffiċjali tal-Gvern li ntbagħtu biex jissiġillaw 15-il maħżen.

Is-sidien ta’ dawn l-imħażen, minn fost total ta’ 62, baqgħu ma ffirmawx li jġeddu l-kera għal 65 sena bil-patt u l-kundizzjoni li jkollhom jiżviluppaw sit ġdid fil-villaġġ bi spejjeż għalihom.

Waqt il-laqgħa ntqal kif kien impossibbli li f’24 siegħa, dawn is-sidien ibattlu l-imħażen u joħorġu minnhom anke l-makkinarju kbir li kienu jużaw fix-xogħol tagħhom.

Fil-każ ta’ dan l-anzjan, lanqas tħalla jieħu kaxxa bl-affarijiet personali tiegħu għaliex l-uffiċjali tal-Gvern qalulu li s-sit issa hu proprjetà tal-Gvern.

Issa dawn is-sidien mhux talli se jkollhom ifittxu sit alternattiv minn fejn joperaw, imma wkoll iridu jikru xi mkien biex ipoġġu l-affarijiet li laħqu ħarġu mill-imħażen qabel l-uffiċjali tal-Gvern marru u qaflu kollox b’katnazz.

Kien dan wieħed mill-punti li ħarġu waqt laqgħa li l-Oppożizzjoni, rappreżentata mill-Kelliem għan-Negozji Żgħar, Manifattura, Kummerċ, *Self Employed* u l-Kooperattivi Robert Arrigo kellha mal-GRTU.

Arrigo qal li dawn il-laqgħat li qed tagħmel l-Oppożizzjoni se jkomplu għaliex qed iħallu l-frott. Semma’ kif wara laqgħat li kellu ma’ entitajiet differenti, hu ħa l-punti ta’ tħassib li tqajmu, tkellem dwarhom fil-Parlament u dawn ġew indirizzati.

Filwaqt li qal li l-Oppożizzjoni trid tħares lejn iż-żmien li għamlet fil-Gvern u tagħraf fejn naqset li tieħu azzjoni, trid tħares ukoll ’il quddiem u titgħallem minn dik l-esperjenza.

Fil-fatt Robert Arrigo sostna li l-Oppożizzjoni diġà bdiet taħseb fuq ideat għas-settur tar-*retail* u s-servizzi, li dwarhom iddur l-ekonomija Maltija.

Min-naħa tiegħu l-President tal-GRTU Paul Abela qal li l-Oppożizzjoni għandha tiġi kkunsidrata bħala Gvern alternattiv u għalhekk dawn il-laqgħat se jkomplu bħalma sar fil-passat.

Fil-Palazz tal-President f'San Anton, f'laqgha mal-President Germaniz Joachim Gauck, il-Kap tal-Oppozizzjoni Simon Busuttil kienu enfasizzati r-riformi li Malta ghamlet fl-aspetti politici u ekonomici tul il-25 sena ta' Gvern Nazzjonalista

Il-kap tal-Partit Nazzjonalista Simon Busuttil qal li tul dawn is-snin, Gvernijiet Nazzjonalisti wettqu riformi li poggew lil Malta fuq quddiem fost il-pajjizi Ewropej u dinjija.

Matul il-laqgha mal-President Germaniz, il-Kap tal-Oppozizzjoni Simon Busuttil irrefera wkoll ghal problemi tal-immigrazzjoni. Fejn il-Kap tal-Oppozizzjoni rrefera wkoll ghat-tragedji li kellna fl-ahhar gimghat fil-Bahar Mediterran.

Matul il-gurnata, il-President Gauick zar l-*open centre* fil-Marsa fejn tkellem mal-immigranti dwar l-esperjenzi taghhom porpju ftit granet wara l-ikbar tragedja fil-Mediterran li fiha mietu mijiet ta' immigranti li kienu qed jaharbu mill-Afrika ta' Fuq lejn l-Ewropa.

Fil-Lukanda Phoenicia, il-President Germaniz iltaqa' ma’ numru ta' ghaqdiet volontarji u pogga kuruni tal-fjuri mal-monument tal-gwerra.

Fiz-zjara tieghu l-President Germaniz zar lill-President ta' Malta Marie Louise Coleiro Preca fl-Palazz Presidenzjali fil-Belt u ltaqa' mal-Prim Ministru Joseph Muscat fil-Berga ta' Kastilja.

Mill-Ufficcju tal-Prim Ministru l-President Germaniz mar il-Barrakka ta' Fuq u zar il-Kon Katidral ta' San Gwann.

L-Ambaxxata Libjana f’Malta qalet fi stqarrija li qed issegwi mill-qrib u tinsab imħassba dwar is-sitwazzjoni tal-immigrazzjoni irregolari fil-Mediterran. Quddiem dawn il-kundizzjonijiet u l-kriżi, l-Ambaxxata Libjana f’Malta appellat għall-appoġġ tal-komunità internazzjonali lil-Libja quddiem il-periklu tal-gruppi terroristiċi.

L-Ambaxxata Libjana qalet li l-problema tal-immigrazzjoni irregolari hi waħda mill-problemi li l-Libja qed tiffaċċja. Biex din il-problema tissolva, il-Libja għandha bżonn riżoluzzjoni komprensiva għall-aspetti kollha tal-kriżi preżenti.

Il-Libja, sostniet l-Ambaxxata, hi impenjata li tkun sieħeb onest u effettiv għall-qafas Ewro-Mediterranju. Dan jista’ jinkiseb b’koperazzjoni mal-pajjiżi Afrikani, li jservu bħala pajjiżi li fihom jidħlu l-immigranti lejn il-Libja u wara lejn l-Ewropa.

Fl-istqarrija, l-Ambaxxata Libjana offriet il-kondoljanzi u s-simpatiji lill-pajjiżi u l-familji tagħhom għall-vittmi li tilfu ħajjithom fit-traġedja fil-Mediterran, filwaqt li espremiet dispjaċir li din il-problema qed tikber.

Sadanittant, il-Membru Parlamentari Ewropew Roberta Metsola flimkien mal-Membru Parlamentari Ewropew Taljana Cécile Kyenge mill-Grupp tas-Soċjalisti u d-Demokratiċi qed imexxu proċess f’isem il-Parlament Ewropew li permezz tiegħu se jsir rapport dwar l-immigrazzjoni. Dan ir-rapport hu intiż biex ifassal ir-rispons tal-Parlament Ewropew għal terminu medju u twil.

Ir-rapport għandu l-iskop li jgħid x’inizjattivi għandha tieħu l-Unjoni Ewropea fid-dawl tal-influss migratorju fil-Mediterran. Ir-rapport ser iħares lejn kull aspett tal-immigrazzjoni, minn modi ta' kif l-UE tista' torganizza lilha nnifisha biex issalva l-ħajjiet, miżuri biex jitkissru n-networks tat-traffikar, it-titjib fit-tqassim ġust tar-responsabbiltà, l-għajnuna lill-pajjiżi fl-Afrika sub-Saħarjana biex dawn jiġu fuq saqajhom, jiġu eżaminati l-għażliet legali għall-immigrazzjoni, u ssir analiżi ta’ kif l-aħjar jintefqu l-fondi tal-UE f'dan il-qasam.

Wara laqgħa straordinarja bejn il-Ministri tal-Affarijiet Barranin u tal-Intern tat-28 pajjiż membru tal-UE f’Lussemburgu, il-Ministri kollha qablu dwar pjan ta’ 10 punti, ippreżentat mill-Kummissarju Ewropew għall-Immigrazzjoni Dimitiris Avramopoulous, bi tweġiba għat-traġedja tal-aħħar jiem.

L-għaxar punti issa mistennija jitressqu quddiem il-Kunsill Ewropew li se jitlaqqa’ b’mod straordinarju wkoll, nhar il-Ħamis.

Il-punti huma:

1. Jissaħħu l-operazzjonijiet ta’ salvataġġ konġunti fil-Mediterran u titkabbar iż-żona ta’ tiftix;  
2. Ikun hemm sforz sistematiku biex jinqabdu u jinqerdu l-bastimenti użati mit-traffikanti;  
3. Europol, Frontex, Easo u Eurojust għandhom jaħdmu flimkien biex jiġbru iktar informazzjoni dwar it-traffikanti;  
4. Easo għandha tibgħat skwadri fl-Italja u fil-Greċja fejn jiġu pproċessati applikazzjonijiet għall-ażil;  
5. L-istati membri tal-UE għandhom jassiguraw li jittieħdu l-marki tas-swaba’ tal-immigranti kollha;  
6. Għandhom jiġu kkunsidrati għażliet oħra għall-mekkaniżmu ta’ rilokazzjoni f’każ ta’ emerġenza;  
7. Għandu jkun hemm proġett pilota fuq bażi volontarja mifruxa mal-UE kollha biex immigranti jmorru jgħixu f’pajjiż ieħor;  
8. Għandu jkun hemm programm ġdid għal ritorna ta’ malajr għall-immigranti irregolari;  
9. Għandu jkun hemm ħidma ma’ pajjiżi li jdawru lil-Libja;  
10. F’pajjiżi terzi, għandhom jintbagħtu uffiċjali apposta mill-uffiċċji tal-immigrazzjoni biex jiġbru informazzjoni dwar l-influss tal-immigrazzjoni.

Malta kienet preżenti permezz tal-Ministri George Vella u Carmelo Abela li laqgħu l-qbil dwar l-għaxar punti.

Mijiet ta' persuni u l-awtoritajiet tal-pajjiz, inghaqdu flimkien f'San Giljan u Tas-Sliema biex jesprimu solidarjetà mal-immigranti u juru s-soghba taghhom ghall-mewt tal-mijiet ta' immigranti li mietu mgharrqa fil-Mediterran fl-ahhar granet.

B'xemghat f'idejhom, Maltin, barranin u immigranti li jghixu f'Malta mxew flimkien fis-skiet izda b'determinazzjoni li jibagħtu messagg lill-pajjizi Ewropej u lill-komunità internazzjonali biex jittiehdu l-azzjonijiet mehtiega biex ma jerga' jkun hemm qatt tragedji ta' din x-xorta.

Minbarra xemghat, il-partecipanti garrew kartelluni b'messaggi kontra l-fruntieri u favur l-integrazzjoni....u mxew flimkien ma' immigranti li wara kull wiehed storja differenti ta' tbatija.

Il-ħaddiema tal-HSBC tlaqqgħu mill-MUBE, il-*union* li tirrappreżentahom, biex ikunu infurmati dwar l-iżviluppi fil-kwistjoni bejn il-*union* u l-bank.

Fi tmiem din il-laqgħa, il-MUBE se tkun qed titlob vot lill-membri tagħha biex ikunu huma stess li jiddeċiedu jekk iridux li jkomplu bl-azzjonijiet industrijali.

Il-MUBE wettqet sensiela ta’ azzjonijiet industrijali, li matul il-ġurnata tal-lum saħansitra eskalaw b’ordni biex il-ħaddiema ma jirrappurtawx għax-xogħol. Dan għaliex l-MUBE qed takkuża lill-*management* tal-Bank HSBC li qed ikaxkar saqajh apposta dwar il-ftehim kollettiv tal-ħaddiema.

F’ċirkolari lill-ħaddiema membri fl-HSBC, l-MUBE qalet li l-fatt li għadu ma ntlaħaqx ftehim hu kollu tort tal-*management* tal-bank HSBC li ma riedx icaqlaq il-pozizzjoni tieghu u apposta ma ressaqx kontroproposti raġjonevoli sabiex l-affarijiet ikomplu jkarkru.

L-MUBE fl-aħħar jiem saħansitra akkużat lill-HSBC li hedded lill-impjegati tagħha b’Lock-Out, minflok offriet proposti konkreti.

F'kummenti lil dan l-istazzjon, il-President tal-MUBE, William Portelli, spjega li l-azzjonijiet industrijali li ttieħdu jmorru oltre minn hekk.

William Portelli qal li mindu bdew it-trattattivi, il-bank talab lill-MUBE biex tissospendi l-azzjonijiet. Wissa li din is-sitwazzjoni hi ta' theddid.

William Portelli skuża ruħu mal-klijenti imma qal li l-ħaddiema ma kienx fadlilhom triq oħra ħlief li jieħdu dawn l-azzjonijiet industrijali.

Il-progetti tal-Park Nazzjonali Naturali u tal-università l-gdida huma marbuta flimkien. Hekk sahaq il-Prim Ministru Joseph Muscat f'intervent telefoniku fuq l-istazzjon tar-radju tal-Partit Laburista One Radio.

Muscat sahaq li l-progett tal-università ser ikun lest f'4 snin minn meta johrog il-permess. Sahaq li l-Gvern kien ghazel li dan il-progett isir fin-naha t'isfel ta' Malta ghaliex fin-naha t'isfel ta' Malta n-nies ghandhom inqas dhul minn dawk ta' regjuni ohra.

Muscat sahaq li dan l-investiment mhuwiex wiehed li jkerrah jew wiehed li ma tridx toqghod hdejh.

Madankollu huwa naqas milli jaghmel ebda referenza lejn il-progett tal-Power Station tad-Delimara fejn l-istess Gvern Laburista sar jankra b'mod permanenti tanker tal-gass fil-bajja ta' Marsaxlokk, ezatt faccata l-irhula ta' Marsaxlokk u Birzebbuga.

Fl-intervent tieghu Muscat akkuza lil gvern precidenti bhala wiehed li kien joqghod attent li ma jiggieled ma' hadd filwaqt li sahaq li l-progetti tal-università u tal-park ghandhom jikkuntentaw kemm lill-izviluppaturi kif ukoll lill-ambjentalisti.

In-Nepal theżżeż mill-ġdid minn terremot qawwi li laqat l-inħawi tal-Lvant qrib il-Muntanja Everest, bl-ewwel rapporti jikkonfermaw ghexieren mejta u ammont mhux magħruf ta’ midruba.

It-theżżiża tal-art seħħet proprju ġimagħtejn wara li n-Nepal kien intlaqat mit-terremot kbir li ħalla mat-8,000 mejtin. L-aħħar rapporti mir-reġjun qalu li l-awtoritajiet, fil-preżent, qed jevalwaw it-telf ta’ ħajja u ħsarat fost il-potenzjal ta’ valangi f’dan ir-reġjun iddominat mill-muntanji.

L-epiċentru tal-aħħar terremot kien indikat qrib il-belt ta’ Namche u kien jimmarka mas-7.3 fuq l-Iskala Richter. Dan it-terremot tant kien b’saħħtu li nħass ukoll fl-Indja u fil-Bangladesh.

L-ewwel rapporti minn Kathmandu, il-kapitali tan-Nepal, qalu li n-nies ħarġu mwerwrin minn ġol-bini malli nħasset it-theżżiża ġdida, bin-nies intervistati qalu li ħassew l-art titriegħed għal ħafna ħin. Uħud qalu li anki raw il-ġebel qed itir minfuq muntanja fil-madwar tal-kapitali, bir-residenti f’Kathmandu għadhom qed jippruvaw jistejqru mill-impatt tat-terremot kbir tal-25 ta’ April li bidel iz-zona f’wied ta’ straġi.

Fil-jiem li għaddew, instab dak li jidher li hu kumpless ta' oqbra Puniċi fl-inħawi ta' wara San Franġisk fir-Rabat Għawdex.

Is-sejba saret waqt li kien qed jitwaqqa' bini biex minfloku jinbena Ċentru Franġiskan. Jirriżulta li wara li sar it-twaqqigħ tal-bini u beda t-tħammil, il-ħaddiema taħt is-superviżjoni tal-Arkeologu Għawdxi Mark Attard, indunaw li waqt it-tħaffir kien hemm xi ħaġa li mhix tas-soltu.

Minħabba f'hekk, l-Arkeologu ta l-ordni biex it-tħaffir jitwaqqaf minnufih u l-proċess jitkompla bl-idejn minflok bl-inġenji biex tinġabar kull informazzjoni li seta' kien hemm ta' valur arkeoloġiku u storiku, filwaqt li ma ssir l-ebda ħsara lis-sit.

Il-ġurnal In-Nazzjon illum irrapporta li l-arkeologu informa mill-ewwel lill-ogħla awtoritajiet tas-Soprintendenza tal-Wirt Kulturali, fejn ġibdilhom l-attenzjoni li waqt xogħol ta' tħaffir li kien qed isir fir-Rabat Għawdex, probabbilment kienu nstabu l-famużi oqbra Puniċi mitlufin.

Wara kitba storika ta' Ġan Franġisk Abela, li tmur lura mijiet ta' snin, dawn l-oqbra misjuba f'Għawdex jista' jkun li għandhom importanza kbira, għalkemm l-Arkeologu Mark Attard ma jeskludix li s-sejba reċenti hi fil-fatt waħda kompletament ġdida minn dik li rrefera għaliha Ġan Franġisk Abela.

Attard fisser li kemm-il darba jirriżulta fil-fatt li dawn l-oqbra huma Puniċi, allura nkunu qed nitkellmu dwar oqbra li għandhom aktar minn 2,500 sena. Hu fisser li fil-bokka nstabu biċċiet ta' oġġetti tal-fuħħar, li jmorru lura għal żmien ir-Rumani u għal żmien il-Biżantini.

Is-sejba ta' dawn l-oġġetti tindika li dawn l-istess oqbra Puniċi baqgħu jintużaw mill-anqas sa żmien ir-Rumani.

Il-grupp Panta Lesco se jkeċċi l-ħaddiema fil-ġranet li ġejjin.

Sorsi qrib il-grupp qalu li se jitneħħew madwar 70 ħaddiem minħabba li lill-grupp naqsulu l-ordnijiet.

Il-grupp Panta Lesco jaħdem fil-qasam ta’ servizzi tal-bini u jispeċjalizza f’servizzi ta’ inġinerija mekkanika u installazzjonijiet elettriċi, tal-ilma u liftijiet. Sal-lum iħaddem madwar 260 persuna.

B'reazzjoni għal din l-aħbar, il-kelliem tal-Oppożizzjoni għan-Negozji ż-Żgħar u s-*Self Employed* Robert Arrigo, filwaqt li esprima solidarjetà mal-ħaddiema u l-familji tagħhom, appella lill-Gvern biex jieħu azzjoni u jindirizza s-sitwazzjoni mill-aktar fis possibbli.

Haddiema li tkellmu ma’ dan l-istazzjon qalulna li fost il-haddiema li se jispiccaw mill-impjieg, hemm dawk li ilhom jahdmu mal-grupp 35 sena.

Il-grupp Panta Lesco ilu jopera aktar minn 50 sena.

F’laqgħa kordjali li saret bejn l-Arċisqof ta’ Malta Charles Scicluna, Patri Mark Montebello u l-Provinċjal tal-Provinċja Dumnikana Maltija Patri Frans Micallef, l-Arċisqof inkoraġixxa lil Patri Mark biex ikompli bil-ħidma pastorali tiegħu ma’ persuni omosesswali.

F’komunikat mill-Kurja, intqal li l-Arċisqof talab lil Patri Mark biex ikompli jsegwi l-prassi u d-dixxiplina tal-Knisja fil-ministeru tiegħu, speċjalment fiċ-ċelebrazzjoni ta’ riti sagri u fir-ritwali tal-Knisja.

Min-naħa tiegħu, Patri Mark irringrazzja lill-Arċisqof u lill-Vigarju Ġenerali għas-sapport tagħhom u qabel li fil-ministeru pastorali tiegħu ma’ persuni omosesswali hu jkompli jsegwi l-prassi u d-dixxiplina tal-Knisja.

Il-laqgħa ssejħet mill-Arċisqof ta’ Malta stess wara li fl-aħħar jiem ġie ppubblikat ritratt li juri lil Patri Mark ibierek ċrieket ta’ koppja *gay* waqt ċeremonja tal-għerusija.

L-istorja giet zvelata t-Tnejn mill-gurnal ‘The Malta Independent’. Ic-cerimonja saret nhar il-Gimgha, u r-ritratt tat-tberik tac-crieket minn Patri Mark kien jinsab fuq is-*social media*. Ic-cerimonja tal-gherusija saret f’San Giljan.

Li sacerdot imexxi cerimonja ta’ Unjoni Civili jew tberik tac-crieket imur kontra d-duttrina tal-Knisja Kattolika. Ghalkemm il-Knisja tinsisti li tirrispetta koppji tal-istess sess.

Fil-fatt, f'kummenti ma' Radju RTK, l-Arcisqof Charles Scicluna qal li t-tberik tac-crieket f'cerimonji tal-gherusija u ceremonji taz-zwieg ghandhom isiru biss f'kaz ta' koppji ffurmati minn ragel u mara.

Is-sistema prezenti tal-gwardjani lokali se tispicca biex minflok tinfetah agenzija li se tkun qed titmexxa mill-eksagent kummissarju tal-Pulizija Ray Zammit. Zammit f'Dicembru kellu jirrizenja mill-kariga wara l-kaz tal-isparatura tax-xufier tal-eks Ministru Manuel Mallia.

Is-sistema l-gdida tal-gwardjani lokali habbarha l-Ministru Owen Bonnici waqt konferenza tal-ahbarijiet li matulha qal li l-agenzija l-iskop principali taghha se jkun li ttejjeb is-sistema tac-citazzjonijiet billi nedukaw lic-cittadini u tingheleb il-kultura ta' kastig.

Il-Ministru Bonnici qal li fit-tieni fazi l-agenzija se ssir awtorità regolatorja filwaqt li qal li s-sena l-ohra sar process ta' konsultazzjoni biex is-sistema tal-gwardjani lokali ssir aktar gusta mac-cittadini u aktar trasparenti.

Bonnici qal ukoll li se jsiru diskussjonijiet dwar fejn imorru l-flus li jidhlu minn citazzjonijiet filwaqt li qal li mhux se jkun ittollerat agir ta' gwardjani li jistahbew biex jaghtu c-citazzjonijiet.

Dwar li se jkun l-eks-Kummissarju tal-Pulizija Ray Zammit li se jmexxi din l-agenzija, il-Ministru Owen Bonnici qal li ghandu mohhu mistrieh.