**Ċertifikat fil‑Qari tal‑Provi bil‑Malti 10 (2015)**

**MAL 1049** Proġett Prattiku fil‑Qari tal‑Provi (6 kretti)

**Rose Marie Camilleri**

**ID 265485M**

**B1. IT-TEST ELETTRONIKU**

**IR-RENJU UNIT:** Il-Prim Ministru tar-Renju Unit, David Cameron, insista biex il-Gvern jikkonċentra fuq l-aktar *issues* kruċjali li jistgħu jtejbu l-ħajja tal-poplu tiegħu. Hu qal dan waqt l-ewwel laqgħa tal-Kabinett f’Londra li għall-ewwel darba fi 18-il sena hu magħmul kollu kemm hu minn Ministri tal-Partit Konservattiv.

Cameron wiegħed li t-Tories se jaħdmu fuq aġenda li testendi l-opportunitajiet għan-nies u li l-Gvern se jibqa’ ‘b’saqajh mal-art’. Hu insista li l-bidliet kollha li jsiru fis-servizzi pubbliċi jridu jkollhom għeruq ‘fil-vera ġustizzja soċjali’ u meta mistenni l-Gvern ġdid se jagħti prijorità lil-liġijiet dwar ix-xogħol.

Fl-istess ħin, Nigel Farage se jkompli bħala Kap tal-UKIP wara li l-Partit Radikali ma aċċettax ir-riżenja tiegħu.

Fi żviluppi oħra, il-Kanċillier Britanniku għall-Finanzi, George Osborne, qal li l-Gvern Britanniku għandu ‘mandat ċar ħafna’ biex jinnegozja mill-ġdid ir-relazzjonijiet tar-Renju Unit mal-Unjoni Ewropea. Sorsi qrib il-Gvern Britanniku ssuġġerew li żmien ir-referendum dwar il-futur tar-Renju Unit fi ħdan l-UE jibqa’ ‘flessibbli’.

In-Nepal qed jiffaċċja kriżi umanitarja enormi daqslikieku għaddej minn sitwazzjoni ta’ gwerra. Din kienet waħda mill-aħħar reazzjonijiet tal-Prim Ministru tan-Nepal f'kummenti mal-midja.

In-numru tal-mejta kaġun tat-terremot s'issa qabeż l-4,300 persuna, imma l-Prim Ministru qal li l-vittmi jistgħu, fil-fatt, jaqbżu l-10,000. It-terremot tas-Sibt immarka 7.8 fuq l-Iskala Richter. Bħalissa l-Gvern qed jipprova jgħin lin-nies li salvaw mit-terremot.

In-Nazzjonijiet Uniti kkalkulat li t-terremot affettwa mat-tmien miljun persuna li huma aktar minn kwart tal-popolazzjoni tan-Nepal. Il-Prim Ministru Nepaliż sostna li l-Gvern tiegħu ma jistax ilaħħaq mal-kriżi ta’ emerġenza minkejja li qed jagħmel kulma jista’.

L-aħħar rapporti qalu li minkejja li qed tasal l-għajnuna minn barra fin-Nepal, l-inizjattivi ta’ fejda qed ikunu mfixkla mill-konġestjoni kontinwa fl-uniku ajruport li hemm fil-belt kapitali, Kathmandu.

Il-Gvern Nepaliż qed jistinka biex jappoġġja l-impenji tal-għajnuna u tas-salvataġġ fi żmien mill-aktar diffiċli għall-pajjiż, iżda l-istat ta’ emerġenza qed jidher kbir wisq għar-riżorsi tan-Nepal.

Sadanittant, in-nuqqas ta’ tagħmir għal sitwazzjonijiet ta’ emerġenza simili u ta’ persuni speċjalizzati għal dawn is-sitwazzjonijiet ifisser li ħafna mill-appelli għall-għajnuna li deħlin minn kull zona tan-Nepal ma jistgħux jintlaqgħu, almenu għalissa.

It-terremot anki ħalla mat-8,000 feruti. Bħalissa l-ilma, l-ikel u l-elettriku huma skarsi fin-Nepal u hemm il-biża’ li jfeġġu l-epidemiji tal-mard fl-inħawi affettwati mit-terremot.

L-awtoritajiet qalu wkoll li l-isfida saret aktar ikkumplikata minħabba l-ħalbiet tal-maltemp fir-reġjun tan-Nepal li hu ddominat mill-muntanji, bl-elementi ħorox qed ikunu wkoll konsistenti madwar l-epiċentru tat-terremot.

Kollox jinsab lest għall-elezzjoni ġenerali fir-Renju Unit. Elezzjoni fejn mistenni riżultat fejn ebda partit mhu se jġib maġġoranza fil-Parlament u jkun hemm dak magħruf bħala ‘hung Parliament’ u l-voti se jkunu aktar mifruxa minn qatt qabel bejn partiti differenti. B’hekk għal darb’oħra aktarx se jkun hemm Gvern ta’ koalizzjoni.

Iż-żewġ partiti ewlenin, il-Partit Konservattiv u dak Laburista jinsabu ras imb ras fl-istħarriġ tal-opinjoni pubblika. Il-vot tal-Ħamis aktarx se jagħti lok għal sensiela ta’ negozjati mal-partiti ż-żgħar.

La l-Konservattivi ta’ David Cameron u lanqas il-Laburisti ta’ Ed Miliband iridu jitkellmu dwar alleanzi ma’ partiti oħra u t-tnejn li huma qed isostnu li huma mexxew kampanja bl-iskop li joħorġu rebbieħa.

Il-Liberal Demokratiċi ta’ Nick Clegg, li kien f’koalizzjoni mal-Konservattiv fil-Gvern li għadu kemm spiċċa, mhux qed jeskludi koalizzjoni ma’ ebda wieħed minn dawn iż-żewġ partiti.

Fl-isfond tar-referendum li sar din is-sena, l-Iskozja f’din l-elezzjoni kienet importanti qabel u bi probabbiltà kbira anki ladarba joħroġ ir-riżultat. Dan peress li s-Scottish National Party mistenni jikseb rebħa storika għad-detriment tal-Partit Laburista.

Hemm ukoll stennija għar-riżultat li se jikseb il-partit ribelli, l-UKIP, ta’ Nigel Farage.

Il-ġurnata tal-Erbgħa kienet dedikata għal dawk il-membri tal-elettorat li għadhom indeċiżi kif se jivvutaw peress li aktar minn qatt qabel kull vot jista’ jagħmel differenza.

Inizjattiva fost l-istudenti tal-Istitut tal-Istudji Turistiċi, l-ITS, għandha l-għan li twassal għal prattiċi iktar b’saħħithom fost l-istudenti li jattendu din l-istituzzjoni. U dan hekk kif l-istess studenti nhar l-Erbgħa ngħataw sorpriża waqt il-brejk tagħhom f’nofsinhar, fejn ġie servut ħut frisk.

F’inizjattiva mlaqqma “Eat Fresh Fish”, immexxija mid-Dipartiment tas-Sajd u numru ta’ għaqdiet oħra, u kofinanzjata mill-Unjoni Ewropea, ħut frisk se jkun servut f’diversi skejjel u lokalitajiet. Se jsiru wkoll fieri bil-ħut madwar Malta u Għawdex, b’esperti jsajru riċetti bnini quddiem il-pubbliku stess.

L-Aġent Kap Eżekuttiv tal-ITS Pierre Fenech qal li l-enfasi qed tkun ukoll fuq platti b’ħut li mhux daqshekk magħruf mal-pubbliku.

Il-ħut frisk huwa wieħed mill-iktar ikel sostanzjuż, tajjeb għal kull età, u għandu jkun parti mid-dieta ta’ kull wieħed u waħda minna.

Id-daqq tal-arpa mad-daħla ta’ 24 tebut li fihom kien hemm daqstant persuni mhux identifikati, inkiser mill-ilfiq tal-immigranti li nġabru biex jagħtu l-aħħar tislima lil ħuthom li ntilfu fit-traġedja fil-Mediterran.

Xeni kommoventi u ta’ qsim il-qalb taħt tinda armata apposta fl-ispazju ta’ quddiem l-Isptar Mater Dei. Il-fjuri tal-Maltin matul il-mogħdija mill-kamra mortwarja sat-tinda laqgħu t-twiebet, li twasslu mill-membri tal-Forzi Armati ta’ Malta. It-tebut abjad ta’ tifel ta’ 10 snin jispikka fost l-oħrajn.

Għall-ħabta tad-disgħa mbagħad bdiet ċerimonja multireliġjuża mmexxija mill-Isqof ta’ Għawdex Mario Grech u l-Imam Mohammed El Sadi.

L-Imam, filwaqt li ħares lejn it-twiebet quddiemu, dar lejn dawk preżenti u qal li aħna lkoll immigranti, mixjin vjaġġ lejn Alla. Imma staqsa jekk aħniex ngħixu t-tagħlim tiegħu. “Qed ngħinu lil ħutna li qed isofru? Qed ngħinuhom igawdu l-paċi, prosperità u ġustizzja?” staqsa l-Imam.

Min-naħa tiegħu l-Isqof Mario Grech qal li dawn huma biss 24 minn fost mijiet oħra ta’ ħajjiet mitlufa, li ħarbu minn sitwazzjoni ddisprata.

“Nistgħu nħarsu lejn dawn il-vittmi, naqsmu t-triq u nkomplu mexjin,” qal l-Isqof Grech, “imma min hu kapaċi jisma’ l-karba ta’ nies li jridu jgħixu aħjar u jinsa kollox.”

Soċjetà bla kumpassjoni ma tibqax umana, wissa Mario Grech, li b’diqa fakkar li l-Maltin ma kellniex iċ-ċans noffru tbissima u l-ospitalità tagħna lil dawn ħutna. Talab skuża lil dawn il-vittmi li ma stajniex insalvawhom.

Għal din iċ-ċerimonja attendew l-ogħla awtoritajiet tal-pajjiż, fosthom il-President ta’ Malta Marie Louise Coleiro Preca, il-Prim Ministru Joseph Muscat, il-Kap tal-Oppożizzjoni Simon Busuttil, diversi membri parlamentari, il-Kummissarju tal-Pulizija u mexxejja reliġjużi fost l-oħrajn.

Preżenti wkoll il-Kummissarju Ewropew għall-Migrazzjoni Dimitris Avramopoulos, il-Ministru Taljan tal-Affarijiet Interni Angelino Alfani u l-Ministru Grieg għas-Solidarjetà Theano Fotiou.

Wara mbagħad, it-twiebet twasslu wieħed wieħed lejn iċ-ċimiterju tal-Addolorata, fejn saret id-difna, taħt għajnejn għexieren ta’ immigranti li poġġew fjuri fuq l-oqbra ta’ dawn il-persuni.

Immigranti bħalhom li għamlu l-istess vjaġġ, imma fortunatament waslu qawwija u sħaħ biex jibdew ħajja ġdida, bogħod mill-biża’ u l-ħruxija tal-ħajja f’pajjiżhom, kif jgħidulna wħud minnhom.

U hekk kif wieħed wieħed kull tebut innumerat tniżżel għad-difna, dawk preżenti nġabru fit-talb u l-kant u poġġew il-fjuri b’rispett lejn dawn il-persuni.

Hu car li ma jistax ikollok kumitat tal-Parlament li jezamina l-agir hazin ta’ ministru meta dan l-istess kumitat hu maghmul minn maggoranza tad-Deputati tal-Gvern.

Sostna dan id-Deputat Nazzjonalista George Pullicino f’kummenti ma’ dan l-istazzjon wara li iktar kmieni llejla fil-Parlament irtira l-kaz ta’ ksur ta’ privilegg fil-konfront tal-Ministru tal-Energija Konrad Mizzi. L-Ispeaker tal-Kamra tad-Deputati Anglu Farrugia kien iddikjara li kien hemm “prima facie” ksur ta’ privilegg fir-rimarki li ghamel Konrad Mizzi dwar George Pullicino.

Hu sfida lil Konrad Mizzi biex jirrepeti l-allegazzjonijiet tieghu barra mill-Parlament u immedjatament jibda proceduri kontrih fil-Qorti.

Dan l-agir hu tipiku tal-Partit Laburista kif jidher anki fil-kaz li qajjem il-Prim Ministru Joseph Muscat kontra l-Kap tal-Oppozizzjoni Simon Busuttil quddiem il-Kumitat tal-Privileggi, fejn ghandu maggoranza. Dan minkejja li Simon Busuttil kien ghamel id-dikjarazzjonijiet tieghu dwar l-indhil politiku fl-investigazzjonijiet tal-Pulizija fil-konfront ta’ John Dalli barra mill-Parlament u ghaldaqstant seta' jipprocedi quddiem il-Qrati.

224 kunsillier li kienu eletti fl-elezzjonijiet tal-Kunsilli Lokali fil-11 ta’ April f’34 lokalità llum ħadu l-ġurament tal-ħatra fil-kariga tagħhom. 108 minnhom (48%) huma kunsillieri li ġew eletti għall-ewwel darba.

Fi stqarrija, il-Partit Nazzjonalista jawgura kull suċċess fil-ħidma tagħhom fil-lokalitajiet. Il-Kunsillieri Lokali għandhom jaħdmu għall-ġid tal-lokalità, mingħajr għamad politiku, u flimkien għandhom jirsistu biex jagħmlu differenza fil-lokalità tagħhom.

Il-Partit Nazzjonalista jinsisti mal-Gvern biex isib il-fondi neċessarji biex il-Kunsilli Lokali jkunu jistgħu jaħdmu u jwettqu proġetti għall-ġid tar-residenti kollha. Huwa importanti li l-Gvern jifhem li mingħajr flus, il-Kunsilli Lokali ma jkunux jistgħu jwettqu l-programm elettorali li ġew eletti fuqu.

Il-Partit Nazzjonalista qed iħeġġeġ lill-Gvern ukoll biex jiddeċiedi dwar riformi importanti marbutin mal-Kunsilli Lokali, fosthom is-sistema tal-gwardjani lokali, id-devoluzzjoni ta’ aktar poteri lill-Kunsilli Lokali, kif ukoll is-sistema tar-reġjuni.

F’diskors qasir, il-Ministru għall-Ġustizzja, Kultura u Gvern Lokali Owen Bonnici feraħ lil dawk eletti u rringrazzja lill-kandidati li ma ġewx eletti. Hu appella lill-kunsillieri biex jinvolvu lill-kandidati li ma ġewx eletti fil-ħidma favur il-lokalità.

Hu rrimarka li ż-żgħażagħ marru aħjar min-nisa hekk kif 71% taż-żgħażagħ li kkontestaw dawn l-elezzjonijiet kienu eletti filwaqt li 55% tan-nisa li kkontestaw kienu eletti. Owen Bonnici tkellem ukoll dwar sforz ikbar biex iktar nisa jkunu f’pożizzjonijiet ta’ tmexxija hekk kif 15%, jew 10 sindki huma nisa.

Min-naħa tiegħu, is-Segretarju Parlamentari Stefan Buontempo wkoll feraħ lill-kunsillieri eletti u rringrazzja lill-kunsillieri uxxenti li jew għażlu li ma jikkontestawx jew ma ġewx eletti għat-tmien leġiżlatura.

Preżenti għaż-żewġ ċerimonji tal-ġurament tal-ħatra li saru fiċ-Ċentru tal-Mediterran għall-Konferenzi kien hemm ukoll il-Kelliem tal-Oppożizzjoni għall-Gvern Lokali David Agius.

Il-gimgha li ghaddiet il-haddiema tax-Xatt li kienu impjegati bejn l-1973 u l-2007 jew werrieta taghhom intalbu mill-General Workers Union biex jimlew formula fuq jekk humiex interessati fil-ftehim li l-Union qed taghmel mal-Gvern. Din il-formula nghatat lilhom wara laqgha li fiha l-Union tat dettalji dwar il-ftehim fuq flus li qed jinghad li ghandhom jinghataw lil dawn il-persuni mill-Fond tal-Pensjoni u Kontingenza.

Madankollu il-formula li ntalbu jibaghtu lura lill-Union ma tinkludix mistoqsija dwar jekk jaqblux mal-ftehim jew le, bis-Segretarju Generali Tony Zarb jghid li l-mistoqsija saret bil-fomm biss waqt il-laqgha mal-haddiema. Tony Zarb qal ukoll li s’issa l-Union irceviet erba’ mija u hamsin formula.

F’konferenza tal-ahbarijiet, li ghaliha ma kinux mistiedna biss il-gurnalisti ta' dan l-istazzjon, Tony Zarb sejjah lill-Partit Nazzjonalista u lill-“media” tal-Partit Nazzjonalista ipokrita minhabba li taht amministrazzjoni Nazzjonalista nghad lill-haddiema li dwar il-kwistjoni kien hemm zewg kawzi pendenti fil-Qorti.

Tony Zarb qal li l-kawzi issa gew sospizi sakemm l-Union tilhaq ftehim mal-Gvern u qal li l-haddiema jew il-werrieta taghhom se jinghataw tmienja u ghoxrin elf ewro kull wiehed.

Il-gimgha li ghaddiet, il-gurnal “In-Nazzjon” irraporta d-dizappunt u r-rabja tal-haddiema wara l-laqgha li sejhet il-GWU. Dan ghaliex il-haddiema gew infurmati li mhuma se jinghataw xejn qabel Jannar ta’ sena ohra u fl-ebda mument waqt il-laqgha ma gew mistoqsija jekk jaqblux mal-ftehim jew le imma ntalbu jghaddu d-dettalji taghhom permezz ta’ formula sal-ahhar tax-xahar.

Haddiema li lmentaw ma’ “In-Nazzjon” qalu wkoll li fehmu li min kien se jirritorna l-formula kien qed icedi ghal aktar hlas u beneficcji li jista’ jkollu dritt ghalihom. Dan allura jfisser li jekk jirrifjutaw li jibaghtu l-formula jitilfu fost l-ohrajn hames mitt ewro ghal kull sena li damu jahdmu x-Xatt, liema somma tista’ tammonta ghal ghoxrin elf ewro f’xi kazijiet.

Haddiema li tkellmu maghna qalu li jinsabu rrabjati ghaliex huma dejjem gew imwieghda sahansitra anke mill-Prim Ministru li se jinghataw dak kollu li kellhom dritt ghalih.

L-esponent Laburista Alfred Mifsud inħatar Deputat Gvernatur Ġenerali tal-Bank Ċentrali mill-Gvern Laburista tal-Prim Ministru Joseph Muscat għal perjodu ta' ħames snin.

L-Ekonomista Alfred Mifsud, li fil-passat kien ukoll iċ-Chairman ta' dak li kien il-Mid Med Bank u serva f'diversi istituzzjonijiet finanzjarji, ilu snin twal b'rabtiet mill-qrib mal-Partit Laburista u kien involut fil-ġbir tal-fondi biex fil-passat il-Partit Laburista bena l-Kwartier Ġenerali tal-Partit fil-Ħamrun.

Wara dik il-ħidma Alfred Mifsud baqa' involut fl-attivitajiet u fl-istrutturi tal-PL u hu esponent ewlieni tal-Partit f'diversi setturi. Hu kien ukoll appuntat Chairman ta' Super One.

Fil-professjoni tiegħu Mifsud hu l-propjetarju tal-kumpanija Crystal Investment Services, li magħha kien impjegat Joseph Muscat fil-passat qabel daħal fil-politika bħala membru parlamentari Ewropew.

Il-ħatra ta' Alfred Mifsud qed tkun ikkunsidrata bħala ħatra li se tippolitiċizza l-Bank Ċentrali bl-iskop li l-Gvern qed joħloq il-karigi apposta biex jaġevola lil tal-qalba. Il-kariga ta' Deputat Gvernatur tal-Bank Ċentrali ġiet maħluqa propju minn dan il-Gvern.

L-Unjoni Ewropea għandha tagħmel dak kollu li hu possibbli biex tevita li jintilfu aktar ħajjiet fil-Baħar Mediterran billi fost oħrajn twessa' l-mandat tal-operazzjoni tagħha mlaqqma Triton. Dan biex din tkun tinkludi ħidma ta' tiftix u salvataġġ. Dan intqal f'riżoluzzjoni li l-Parlament Ewropew fi Strażburgu vvota fuqha. Is-sessjoni tal-Parlament Ewropew tal-Erbgħa kienet dedikata lill-kriżi tal-immigrazzjoni fil-Mediterran.

Laqgħa fejn Jean Claude Juncker, il-President tal-Kummissjoni Ewropea qal li kien deluż mis-“summit” tal-ġimgħa li għaddiet tal-mexxejja tal-Unjoni Ewropea għan-nuqqas ta’ impenn lejn il-kriżi tal-immigrazzjoni imma faħħar lill-Italja għall-impenn tagħha biex issalva l-immigranti.

Il-Membri Parlamentari Ewropej talbu wkoll li jkun hemm kwota obbligatorja għat-tqassim ta' persuni li jkunu qed ifittxu ażil fost il-pajjiżi kollha tal-UE u miżuri aktar stretti kontra t-traffikanti tal-persuni.

L-Ewro Parlamentari Malti David Casa, f’dibattitu fil-Parlament Ewropew dwar l-immigrazzjoni, saħaq li waqt li hemm ħtieġa ta’ soluzzjoni Ewropea għall-problema, l-Ewropa ma tistax issolviha weħidha u jeħtieġ li pajjiżi ġirien, li huma ġeografikament u kulturalment qrib minn fejn toriġina l-problema, jintervjenu u jikkontribwixxu biex isalvaw il-ħajjiet u jagħtu l-ħarsien lil min verament jeħtieġ.

David Casa saħaq li waqt li l-Ewropa taqbel li immigranti m’għandhomx jintbagħtu lura minn fejn ikunu ġew, il-problema trid tiġi indirizzata minn fejn toriġina li ħafna drabi hu lil hinn mill-Mediterran.

Dan ir-rikonoxximent ghall-vizjoni tal-eks-PM Lawrence Gonzi wasal mill-PM Joseph Muscat fl-inawgurazzjoni ufficjali tal-progett tal-“interconnector”, fil-prezenza tal-istess Lawrence Gonzi u l-PM Taljan Matteo Renzi.

Progett li permezz tieghu, Malta nghaqdet mal-grid Ewropew tal-energija u fi kliem Joseph Muscat stess, jaghti iktar flessibilità u jnaqqas id-dipendenza ta’ Malta.

Hu kompla li l-“interconnector” hu pass importanti izda mhux l-uniku wiehed. Hu qal li l-pass li jmiss hu li jkun hemm “pipeline” tal-gass bejn Malta u Sqallija li studji preliminari dwaru jinsabu fi stadju avvanzat. Eventwalment, Malta qed thares ghal iktar konnessjonijiet mal-Afrika ta’ Fuq meta s-sitwazzjoni politika fir-regjun tkun iktar stabbli.

Joseph Muscat irringrazzja wkoll lill-PM Taljan Matteo Renzi kif ukoll lill-predecessur tieghu Enrico Letta li hadu interess dirett biex jaqtghu x-xbieki tal-burokrazija. Irringrazzja lill-Ministru tal-Energija Konrad Mizzi, lill-haddiema tal-Enemalta, Terna u Enel tal-Italja, kif ukoll lill-Ambaxxaturi rispettivi taz-zewg pajjizi.

Fil-messagg tieghu, il-PM Taljan Matteo Renzi qal li fi zmien meta qed jerga’ jfegg diskors ta’ bini ta’ hitan, hu jippreferi li jinvesti f’pont u mhux f’hitan.

L-“interconnector” mhux biss ta’ valur fuq livell tekniku u ghall-iskop dirett tieghu, izda wkoll hu ghazla kulturali. L-ikbar valur ta’ dan il-progett, tenna Renzi, hi l-kollaborazzjoni strategika bejn zewg pajjizi. Hu esprima wkoll l-apprezzament ghall-isforzi biex tkun miggielda l-famuza burokrazija Taljana.

Il-PM Taljan qal li sfortunatament, il-Mediterran jintwera biss bhala bahar ta’ problemi u ta’ firda meta t-triq ’il quddiem ghall-Ewropa hi li thares lejn il-Mediterran bhala regjun ta’ kulhadd li jkun fil-qalba tal-Ewropa.

It-tema tal-Mediterran spikkat ukoll waqt it-tahditiet bilaterali iktar kmieni fil-Berga ta’ Kastilja. F’konferenza tal-ahbarijiet kongunta, kemm Joseph Muscat kif ukoll Matteo Renzi tkellmu dwar is-sitwazzjoni tal-Libja u l-immigrazzjoni.

Matteo Renzi qal li l-prijorità hi li l-Libja terga’ tikseb l-istabilità. Il-problema tal-immigrazzjoni tkun meghjuna b’din l-istabilità. Hu fakkar kif mijiet ta’ dghajjes bl-immigranti qasmu mit-Tunezija lejn l-Italja.

Hekk kif l-affarijiet regghu ghan-normal, id-dghajjes bl-immigranti mit-Tunezija prattikament spiccaw fix-xejn.