Id-dijabete hi kundizzjoni medika li għandha tittieħed bis-serjeta` u għalhekk hu importanti li wieħed ma jinjorax l-istrateġija li Malta għandha għal din il-kundizzjoni, id-dijabete.

Dan qalitu Anne Marie Felton, li hi l-President tal-Fondazzjoni Ewropea tal-infermiera għad-dijabete, il-FEND.

Ma’ Net News Anne Marie Felton, li għandha aktar minn 20 sena ta' esperjenza f'dan il-qasam spjegat li Malta hi mill-ftit pajjiżi fl-Ewropa li għandha strateġija effettiva għad-dijabete. Strateġija li bdiet mill-inizjattiva tal-Kap tal-Partit Nazzjonalista, Simon Busuttil. Strateġija li għandu jkollha sinifikat hekk kif Malta għandha waħda mill-ogħla rati ta' persuni li għandhom din il-kundizzjoni.

Ma' Anne Marie Felton tkellimna fuq kif matul is-snin fuq livell Ewropew evolviet il-kundizzjoni tad-dijabete.

Anne Marie Felton tkellmet ukoll dwar kif il-pajjiżi jistgħu joħolqu aktar kuxjenza dwar din il-kundizzjoni ovvjament biex inqas nies jimirdu bid-dijabete li hi piż fuq l-infiq ta' kull gvern fil-qasam tas-saħħa.

Magħha tkellimna wkoll dwar x'inhuma l-isfidi għall-futur, fuq livell Ewropew.

F'Ottubru tas-sena l-oħra kien preżentat qafas għall-mudell leġiżlattiv u għall-politika u strateġija nazzjonali tas-saħħa għall-kundizzjoni tad-dijabete mill-*Working Group* Parlamentari dwar id-Dijabete lill-Ispeaker tal-Parlament Anġlu Farrugia.

Il-*Working Group* dwar id-Dijabete fl-istruttura tal-ħidma tal-Parlament, twaqqaf fuq inizjattiva tal-Kap tal-Oppożizzjoni Simon Busuttil.

Dakinhar il-Kap tal-Oppożizzjoni Simon Busuttil fisser kif din hi ħidma li fiha l-Parlament ingħaqad flimkien f’ambjent politiku mhux ta’ konfrontazzjoni, u qed jippreżenta wkoll mudell ġdid kif issir il-politika fl-interess u għall-ġid tal-poplu tagħna.

Il-President ta' Malta Marie Louise Coleiro Preca tagħmel dikjarazzjoni qawwija fil-konfront tal-persuni li qed idawru wiċċhom quddiem it-traġedji tal-immigranti fil-Mediterran.

Meta kienet qed tieħu sehem fil-programm 'iswed fuq l-abjad' fuq Net TV, il-President Marie Louise Coleiro Preca sostniet li hi lesta tagħmel id-dikjarazzjonijiet favur is-solidarjeta` mal-immigranti għaliex l-iskop tagħha mhix li tkun popolari. Dan bla ma tfisser li taqbel li f'Malta għandhom jidħlu mijiet ta' eluf ta' immigranti.

Il-Kap tal-Oppożizzjoni Simon Busuttil tkellem dwar il-proposti li għandha quddiemha l-UE biex effettivament tkun miġġielda l-immigrazzjoni irregolari.

Fil-programm il-Kap tal-PN tkellem dwar il-kunsilli lokali u qal li l-PN hu determinat li jkompli jaħdem biex jikseb iktar appoġġ u jsir iktar partit tan-nies. Minn partit ta' oppożizzjoni l-PN issa se jimxi għal gvern alternattiv.

Il-Kap tal-PN sostna li l-PN qed jibni fuq politika ta' onesta` li fiha jisma’ lin-nies u joħroġ bi proposti ġodda għall-futur.

Il-Fondazzjoni Valletta 2018 tibqa’ konsistenti u ssostni li l-monti mhux postu maġenb il-Parlament il-ġdid, li se jibda jopera mill-ġimgħa d-dieħla.

Sostna dan iċ-Ċermen ta’ din il-Fondazzjoni, Jason Micallef, meta mistoqsi minn dan l-istazzjon ftit jiem qabel l-inawgurazzjoni ta’ dan il-proġett mibdi minn Gvern Nazzjonalista.

Jason Micallef, li hu nkarigat minn din il-Fondazzjoni li twaqqfet bl-għan li tirriġenera l-Belt Valletta, kompla li l-monti f’dan is-sit jistona.

Din il-kritika tingħaqad mhux biss ma’ dik tal-Oppożizzjoni Nazzjonalista imma wkoll ma’ numru ta’ entitajiet oħra fosthom Din l-Art Ħelwa, l-Assoċjazzjoni Ewropea tal-Ibliet, it-Teatru Manoel, l-Orkestra Filarmonika Nazzjonali, il-Kunsill Malti għall-Arti, Heritage Malta, il-Kavallier ta’ San Ġakbu, Pjazza Teatru Rjal, il-Kamra tal-Kummerċ u l-Kamra tal-Periti.

Dwar din il-kwistjoni kien tkellem ukoll l-Ispeaker Anġlu Farrugia li fisser ruħu mħasseb dwar kwistjoni ta’ sigurta` jekk il-monti jitpoġġa maġenb il-bini tal-Parlament.

L-arkitett Malti Richard England ukoll kien tkellem pubblikament kontra din l-idea, u qal ukoll li l-arkitett famuż Taljan Renzo Piano, li ddisinja l-proġett tal-Parlament u d-daħla tal-Belt Valletta jinsab imweġġa’.

Imma minkejja din il-kritika, jidher li l-Gvern hu deċiż li jinjora dawn l-appelli u jkompli għaddej bil-pjani tiegħu li l-monti jiċċaqlaq għal Triq l-Ordinanza.

Kienet biss il-General Workers’ Union li fi Frar li ddefendiet lill-Gvern meta il-President tal-*union* Victor Carachi kiteb artiklu li fih qal li n-nies mhux japprezzaw biżżejjed il-ġid li jista’ jħalli monti.

L-Abbozz ta' Liġi li l-Oppożizzjoni ressqet fil-Parlament u diġà ġie approvat mill-Ewwel Qari dwar id-Domanju Pubbliku – il-liġi dwar il-wirt komuni li tipproteġi l-wirt naturali, kulturali u storiku – tfisser mis-Segretarju Parlamentari Josè Herrera bħala inizjattiva tajba li dwarha kien hemm diġà *white paper* mill-Gvern Nazzjonalista, u li hu jaqbel magħha kemm fis-sustanza kif ukoll fil-prinċipju.

Ikkritika iżda, li l-mod li bih tressaq dan l-Abbozz ta' Liġi mill-Oppożizzjoni llum hu skorrett għaliex dan hu xogħol li kien sar meta l-Partit Nazzjonalista kien fil-Gvern.

Is-Segretarju Parlamentari spjega li l-Abbozz propost mill-Oppożizzjoni u li qiegħed quddiem il-Parlament, il-Gvern illum irid li jkun parti mill-politika ħolisitika marittima li qal li hi lesta iżda li għad trid titla' għall-approvazzjoni tal-Kabinett tal-Gvern.

Dwar din il-politika ħolistika, Josè Herrera qal li kkonsulta diġà ma' kulħadd, iżda mhux mal-Oppożizzjoni li qal li issa se jistedinha biex magħha jiftaħ dibattitu dwar din il-politika marittima.

Mistoqsi jekk hux se jkun qiegħed jivvota favur jew kontra l-Abbozz imressaq mill-Oppożizzjoni li issa hu quddiem il-Parlament, Josè Herrera qal li din hi deċiżjoni tal-Grupp Parlamentari tal-Gvern.

Lanqas ma ta raġuni valida għaliex il-Gvern ma ħariġx b'din ir-reazzjoni meta l-Oppożizzjoni ħabbret din il-mozzjoni privata u qiegħed jagħmel dan wara għaxart ijiem u wara li l-Abbozz tal-Oppożizzjoni diġà kien approvat mill-ewwel stadji fil-Parlament.

Għall-Prim Ministru Joseph Muscat ir-riżultat tal-elezzjoni tal-Kunsill Lokali hu sinjal li l-familji qed jibagħtu messaġġ ċar ta' ottimiżmu. Joseph Muscat sostna li dan ir-riżultat hu fuq l-istess livelli tar-riżultati tal-elezzjoni ġenerali u tal-Parlament Ewropej.

Iżda r-riżultat mhux jiġi interpretat l-istess minn persuni fil-kamp tal-Partit Laburista.

Fuq Facebook l-eks-Membru Parlamentari Ewropew Laburista, Joseph Cuschieri, kiteb li ma jistax jiġi injorat il-fatt li kien hemm tnaqqis ta' voti għall-Partit fil-maġġoranza tal-lokalitajiet. Riżultat li jaqta' d-distakk bin-nofs.

Joseph Cuschieri kiteb li biex tiġi evitata aktar emorraġija ta' voti ovvjament għall-Partit Laburista: Hemm bżonn li jinfetħu l-widnejn għal dawk li l-wegħdiet lilhom jew il-ġustizzja magħhom għadhom sa issa ma ġewx mismugħa u fuq kollox solvuti.

Kiteb ukoll li dawk sa issa injorati u li dejjem kienu hemm għall-Partit għandhom jingħataw l-attenzjoni meħtieġa u li tixirqilhom.

It-tielet punt li kiteb kien li għandhom jiġu mrażżna dawk l-elementi jew individwi fil-Partit li telgħalhom għal rashom u bdew jaġixxu b'arroganza u biex il-Partit Laburista jibqa’ viċin in-nies.

F'dak li kiteb Joseph Cuschieri, ġie kkonfermat li l-istrateġija tal-Gvern Laburista hi li jirredikolaw lil Simon Busuttil. Infatti Cuschieri kiteb: Għandna nieqfu nirredikolaw u nissottovalutaw lil Simon Busuttil u lill-Partit Nazzjonalista. Nemmen li din qed isservi biss ta' ħsara.

Il-kumment ta' Joseph Cuschieri jsaħħaħ l-argument li Joseph Muscat m’għadux saqajh mal-art u li r-riżultat qed jinterpretah kif irid hu.

Matul is-sena li ghaddiet, f’Malta sehhew mal-400 kaz ta’ avvelenament u mard mill-ikel. Kuntrarju ghal dak li hu mahsub, kwazi zewg terzi minn dawn il-kazi – 63 fil-mija – sehhew fid-djar.

Waqt konferenza tal-ahbarijiet fl-okkazjoni tal-Jum Dinji tas-Sahha d-Direttur tad-Direttorat ghall-Promozzjoni tas-Sahha u l-Prevenzjoni tal-Mard Charmaine Gauci qalet li dawn il-figuri huma dwar kazi severi li jkunu gew rappurtati u ghaldaqstant ir-realtaà hi li din l-okkorrenza hi ferm ikbar.

Dr Gauci spjegat li hafna minn dawn il-kazi huma nuqqas ta’ preparazzjoni tajba ghall-ikel li jaghtui lok ghal kontaminazzjoni minn mikrobi bhal *salmonella* u *campylobacter*.

Ghal dan il-ghan, id-Direttorat tas-Sahha u l-Prevenzjoni tal-Mard flimkien mad-Direttorat ghas-Sahha Ambjentali hejjew fuljett dwar prattici favur l-igjene li jnaqqas ir-riskju ta’ infezzjoni minn dawn il-mikrobi.

L-iktar sors komuni ta’ dawn il-mikrobi hu l-laham tat-tigieg u tjur iehor u l-iktar metodu komuni ta’ trasmissjoni ta’ dawn il-mikrobi hi *cross-contamination* fejn jintuzaw l-istess skieken u bords ta’ tqattigh bejn ikel li se jissajjar u ikel li mhux se jissajjar bhal per ezempju haxix. Biex wiehed jevita dan ir-riskju, ghandhom jintuzaw ghodod u spazji separati ghal ikel li se jissajjar u ikel li jkun lest biex jittiekel.

Parir iehor hu li jinhaslu sew l-ghodod tal-kcina, bords tat-tqattigh u l-ucuh uzati waqt il-manigg ta’ tjur nej.

L-ikel ghandu jinzamm f’temperaturi sikuri; ikel imkessah ghandu jinzamm f’temperaturi ta’ 8 gradi celsius jew inqas. Ikel iffrizat ghandu jinzamm f’temperatura ta’ 18-il grad taht iz-zero jew inqas filwaqt li ikel ghandu jissajjar f’temperatura ta’ mhux inqas minn 75 grad celsius.

Appell ghal prattici tajbin sar ukoll minn Jason Mifsud, ufficjal tad-Direttorat tas-Sahha Ambjentali. Hu qal li issa jibda diehel l-istagun tal-*barbeques* u l-appell hu sabiex il-laham jissajjar sew u ikel m’ghandux jinzamm fil-coolers ghal tul ta’ zmien.

Spjega wkoll li d-Direttorat tas-Sahha Ambjentali jħaddem sistema ta’ *grading* u ta’ infurzar sabiex ikunu garantiti l-ghola standards tal-igjene.

Kirstin Mifsud, kaċċatur ta' 25 sena minn Bormla, intbagħat sena ħabs u weħel multa ta' 5000 ewro mill-Maġistrat Francesco Depasquale wara li t-Tlieta tressaq il-Qorti akkużat li kmieni t-Tnejn waranofsinhar spara lejn tajra protetta, bil-każ iwassal għall-għeluq prematur tal-istaġun tal-Kaċċa fir-Rebbiegħa. Barra minn hekk, kien ordnat li Mifsud, magħruf bħala "Il-Benghazi", tittiħidlu l-liċenzja.

Kienu żewġ kaċċaturi oħra li identifikaw lil Mifsud bħala l-kaċċatur li spara lejn is-seqer protett f'Ħaż Żabbar. Kaċċatur minnhom qal lill-Qorti li l-akkużat qallu li kien għama meta ra s-seqer.

Il-Maġistrat Franco Depasquale qal li l-Qorti għandha obbligu li tibgħat messaġġ quddiem dawn il-każi aktar u aktar meta dan hu każ ta' sparar viċin skola. Il-qorti qalet li ma kellha l-ebda dubju li kien l-akkużat li spara u laqat lit-tajra protetta. L-akkużat se jappella.

Sadanittant il-Prim Ministru Joseph Muscat fl-aħħar sigħat f’kummenti li ta lix-xandir nazzjonali minn Baku fl-Ażerbajġan qal li jekk il-Kumitat ORNIS jerġa’ jirrakkomanda l-ftuħ tal-istaġun tal-kaċċa fir-rebbiegħa s-sena d-dieħla, il-Gvern ma jsib l-ebda problema li jerġa’ jiftħu.

Dan jikkuntrasta mad-dikjarazzjoni li għamel il-PM Muscat malli ħareġ ir-riżultat tar-referendum dwar il-kaċċa li ntrebaħ mill-IVA bi ftit aktar minn 2,000 vot.

Dakinhar Muscat, fir-reazzjoni tiegħu, kien qal li dan hu l-aħħar ċans għall-kaċċaturi. Fil-bidu ta’ din il-ġimgħa l-Prim Ministru għalaq l-istaġun tal-kaċċa fir-rebbiegħa tlett ijiem qabel kellu jagħlaq, wara numru ta’ każi ta’ illegalitajiet li laħqu l-qofol tagħhom bl-isparatura fuq Spanjulett li spiċċa ferut f’bitħa mimlija tfal tal-iskola.

L-immigrazzjoni, l-ewro u l-krizi tal-Ukrajna kienu fost it-temi diskussi waqt laqgha bejn il-Kap tal-Oppożizzjoni u tal-PN Simon Busuttil u l-Vici President tal-Kummissjoni Ewropea Valdis Dombrovskis li jinsab fuq zjara f’Malta.

Simon Busuttil qal li sfortunatament, irid ikun telf ta’ hajjiet biex l-immigrazzjoni titla’ fuq l-agenda Ewropea. Hu jaf li kemm Dombrovskis kif ukoll il-President tal-Kummissjoni Ewropea Jean Claude Juncker huma konxji tal-problema u qed jahdmu fuq soluzzjoni fit-tul.

Dwar l-ewro, li taqa’ taht il-kompetenza tal-Kummissarju Dombrovskis, Simon Busuttil qal li l-munita ghandha diversi sfidi, fosthom il-kwistjoni tal-Grecja. Hu qal li l-UE ghandha turi solidarjetà imma ghandu jkun hemm responsabbiltà. Kompla li l-Gvern Grieg ghandu jevita l-populizmu u jagixxi b’mod responsabbli.

Dwar l-Ukrajna, Simon Busuttil qal li l-PN jappoggja bis-shih il-pozizzjoni tal-UE u favur li tkun rispettata l-integrità territorjali tal-Ukrajna.

Min-naha tieghu, il-Vici President Dombrovskis qal li parti kbira mill-hidma tieghu biex ikun hemm koperazzjoni iktar mill-qrib mal-Gvernijiet u l-Parlamenti. Dwar il-qasam ekonomiku, Dombrovskis qal li r-rizultati jidhru tajbin izda ghad hemm mistoqsijiet dwar is-sostenibbilità tas-sistema tal-pensjonijiet.

Hu qal li l-gimgha d-diehla ghandha tibda diskussjoni dwar il-proposta gdida tal-UE ghall-politika tal-migrazzjoni.

Dwar l-Ukrajna, Dombrovskis qal li l-UE ghandha zzomm sod fil-pozizzjoni taghha u turi li certu agir mhux accettabbli fl-Ewropa tas-seklu 21.

L-eks-Kummissarju Ewropew, John Dalli tilef il-kawza li kellu kontra l-Kummissjoni tal-Unjoni Ewropea.

Il-Qorti Ewropea tal-Gustizzja fid-decizjoni li ppubblikat it-Tlieta 12 ta' Mejju qalet li John Dalli rrizenja minn jeddu wara laqgha li kellu ma' Jose Manuel Barroso meta dak iz-zmien kien il-President tal-Kummissjoni Ewropea, u ghalhekk qatt ma kien hemm talba formali min-naha ta' Barroso biex Dalli jirrizenja.

Fir-reazzjoni tieghu ghal din id-decizjoni l-Kap tal-Oppozizzjoni Simon Busuttil qal li din kienet decizjoni li fiha harget il-verità.

Fil-Qorti Ewropea, mix-xhieda, hareg li l-eks-Kummissarju Ewropew irrizenja wara laqgha li damet madwar 90 minuta ma' Barroso. Laqgha li matula kienu diskussi l-konkluzjonijiet tal-Olaf li hi l-Agenzija tal-Unjoni Ewropea ghal kontra l-frodi.

Dan il-kaz ta' John Dalli jmur lura ghall-2012 meta rapport tal-Olaf kien jghid li John Dalli kien involut f'numru ta' irregolaritajiet f'laqghat li kellu ma' rapprezentanti tal-industrija tat-tabakk biex tinbidel direttiva tal-Unjoni Ewropea, bl-involviment anke tal-ekskanvasser ta' Dalli, Silvio Zammit.

Zammit qed ikun akkuzat b'tixhim ta' €60 miljun mill-kumpanija biex fid-direttiva tal-UE tat-tabakk ikun hemm xi tibdil biex ma jkunx ipprojbit il-bejgh tal-isnus fil-pajjizi tal-Unjoni Ewropea.

Dwar dan il-kaz John Dalli dejjem cahad l-allegazzjonijiet fil-konfront tieghu u kien ghalhekk li fetah kawza kontra l-Kummissjoni Ewropea minhabba li skont hu tkecca minn Kummissarju Ewropew b'mod ingust u kien qed jitlob ukoll kumpens ghad-danni li sofra kemm morali kif ukoll materjali. Talba li min-naha taghha l-Qorti Ewropea ma laqghetx.

Xhur ilu l-Partit Nazzjonalista ressaq rikors fil-Qorti, f'isem anke d-Deputati Nazzjonalisti Claudette Buttigieg, Frederick Azzopardi, kif ukoll mill-Kandidat Nazzjonalista Edwin Vassallo, dwar ir-riżultat tal-elezzjoni ġenerali li ma jirriflettix ir-rieda tal-votanti fil-konfront tat-tliet Deputati, li kkontestaw fit-tmien u t-13-il distrett.

Il-Partit Nazzjonalista qed isostni l-50 vot mormija ta’ Claudette Buttigieg u l-10 voti fuq id-distrett ta’ Għawdex kienu jagħtu stampa differenti tar-rappreżentanza Parlamentari. Il-Partit Nazzjonalista qed jgħid li dawn il-voti ma nħlewx iżda ntremew għalxejn.

Dan wassal biex minflok ir-rieda tal-votanti, li jkunu eletti Claudette Buttigieg u Frederick Azzopardi bħala kandidati tal-Partit Nazzjonalista, ġew eletti Edward Scicluna u Justyne Caruana f’isem il-Partit Laburista.

Dwar l-aħħar żviluppi fit-trattazzjonijiet tal-kawża, Net News tkellem mal-avukat Therese Comodini Cachia.

Dwar din il-kawża fix-xhur li għaddew il-Qorti kienet tat lill-Partit Nazzjonalista żewġ siġġijiet oħra fil-Parlament. Bil-Partit Laburista jappella mid-deċiżjoni li ngħatat mill-Qorti b’ġurisdizzjoni Kostituzzjonali.

Fl-istadju tal-appell, Therese Comodini Cachia, spjegat x'inhuma l-argumenti li ressaq il-Partit Nazzjonalista.

Therese Comodini Cachia qalet li s-sentenza ta' din il-Qorti mistennija tingħata lejn l-aħħar ta' Mejju, dejjem jekk il-Qorti ma jkollhiex xi domandi oħra xi tressaq lill-Partijiet.

L-eks-Kummissarju tal-Pulizija Peter Paul Zammit kien hu li ordna, bhala Kummissarju, li jigu sospizi l-proceduri u l-akkuzi kontra persuna li kienet klijenta tieghu dwar incident li sehh fl-Ghassa tal-Pulizija ta’ Ħaz-Zabbar.

Dan jirrizulta mill-konkluzjonijiet tar-rapport ta’ Bord ta’ Investigazzjoni mahtur mill-Ministeru ghall-Intern u s-Sigurtà Nazzjonali dwar l-allegat irtirar ta’ akkuzi kontra persuna f’ghassa tal-Pulizija dwar incident li kien sehh f’Gunju tal-2013. **L-investigazzjoni saret fuq talba tax-*Shadow Minister* Jason Azzopardi.** Ir-rapport tqieghed fuq il-mejda tal-Kamra tad-Deputati kwazi sentejn wara li sehh dan l-incident. Dwar dan il-kaz ikkummenta l-Kap tal-Oppozizzjoni Simon Busuttil.

Ix-Shadow Minister Jason Azzopardi kien iddikjara sena ilu, li l-Kummissarju ta’ dak iz-zmien Peter Paul Zammit kien qed jigdeb dwar il-kaz, u kien sejjah ghal investigazzjonijiet biex tohrog il-verità.

L-akkuzi kienu fil-konfront ta’ Josmar Agius, li kien allegat li kien urtat ghall-mod kif hass li giet trattata bintu minorenni meta marret taghmel rapport dwar mowbajl mitluf jew misruq. Jirrizulta li Agius kien eksklijent tal-Kummissarju ta’ dak iz-zmien, Peter Paul Zammit.

Jirrizulta li Agius ma riedx jistenna wara n-nies prezenti, beda jgholli lehnu, dahal wara l-iskrivanija tal-pulizija minn bieb iehor, sabbat il-kaxxa tal-mowbajl fuq id-desk u beda jghid li se jirrappurtahom.

Is-Surgent qal lill-Bord li Agius qal li se jcempel lil Pietru Pawl, u nstema’ jaghmel telefonata u jikkummenta kontra x-xift fl-ghassa ta’ Ħaz-Zabbar.

Ftit minuti wara li sehh l-incident, sar rapport dettaljat dwar l-incident, u l-akkuzi f’dan ir-rigward kienu se jinhargu. **Il-Kummissarju ta struzzjonijiet biex jinzamm kollox wara li talab ghar-rapport li sar fl-Ghassa ta’ Ħaz-Zabbar. Il-proceduri kienu sospizi kontra kull parir li kellu l-Kummissarju tal-Pulizija u aktar tard** il-Kummissarju kiteb biex jaqghu l-akkuzi kollha kontra Agius.

Il-Bord, immexxi mill-Imhallef Franco Depasquale, ikkonkluda li d-decizjoni tal-Kummissarju kienet unilaterali u wahda arbitrarja, specjalment meta jitqiesu l-pariri kollha kuntrarji li nghataw.

Dejjem b'rabta ma' dan il-kaz il-Ministru responsabbli mill-Gustizzja Owen Bonnici, mistoqsi jekk jahsibx li l-eks-Ministru Manuel Mallia ghandux jirrizenja minn Deputat tal-Partit Laburista, hekk kif ir-rapport baqa' ma kienx ippubblikat meta Mallia kien ghadu Ministru, Bonnici qal li Mallia m'ghandux x'jaqsam mal-kaz.

Il-Ministru Owen Bonnici qal ukoll li ma jara l-ebda raguni ghalfejn l-eks-Kummissarju tal-Pulizija Peter Paul Zammit ghandu jirrizenja mill-hatra l-gdida tieghu bhala ko-ordinatur ghas-sigurtà nazzjonali.