L-istorja dwar it-tberik taċ-ċrieket ta’ koppja tal-istess sess f’għaqda ta’ għerusija mill-Patri Dumnikan Mark Montebello għadha ma arkivjatx ruħha tant li fil-jiem li għaddew il-Provinċjal tal-Ordni Dumnikan jidher li għamel dak li jissejjaħ ‘Preċett Formali’ lil Patri Mark Montebello.

Sorsi li tkellmu ma’ dan l-istazzjon, meta mitluba jispjegaw xi jfisser li membru ta’ ordni reliġjuż bħal dak Dumnikan jingħata Preċett Formali, qalu li huma jqisu membru bi Preċett Formali bħala membru li jkun ingħata twissija severa ħafna u kemm-il darba dan ma jirregolax lilu nnifsu b’mod rigoruż man-normi u l-obbligi tal-istess Ordni, allura jkun tassew qiegħed juri sinjali ta’ nuqqas ta’ ubbidjenza u r-riżultat jista’ jkun li saħansitra jitkeċċa mill-Ordni.

Dan l-istazzjon hu infurmat li t-tmexxija tal-Ordni Dumnikan f’Malta, inkluż il-Provinċjal Frans Micallef, kienet tassew irrabjata għal dak li għamel Patri Mark Montebello fil-Balluta nhar il-Ġimgħa 10 ta’ April.

Tant hu hekk, li mhux eskluż ukoll li minn Malta sar kuntatt mal-Ordni f’Ruma biex mhux biss jingħata parir kif se jittieħdu passi dwar dak li ġara – kemm-il darba kien hemm il-ħtieġa li jsir dan – iżda wkoll biex ikunu infurmati b’dan l-eċċess ta’ abbuż fi ħdan l-Ordni.

Hekk kif ħarġet fil-pubbliku l-aħbar tat-tberik taċ-ċrieket, l-Arċisqof Charles J. Scicluna talab li jiltaqa’ ma' Patri Mark Montebello u kif spiċċat din il- laqgħa, il-Kurja Arċiveskovili ħarġet stqarrija uffiċjali li fiha qalet li l-Arċisqof ħeġġeġ lil Patri Mark Montebello jkompli bil-ħidma pastorali tiegħu ma’ persuni omosesswali imma talbu jkompli jsegwi l-prassi u d-dixxiplina tal-Knisja fil-Ministeru tiegħu, speċjalment fiċ-ċelebrazzjoni ta’ riti sagri u fir-ritwali tal-Knisja.

Fl-istess stqarrija għall-istampa, kien ingħad li Patri Mark Montebello rringrazzja lill-Arċisqof u lill-Vigarju Ġenerali għas-sapport tagħhom u qabel li fil-Ministeru Pastorali tiegħu ma’ persuni omosesswali hu jkompli jsegwi r-regolamenti tal-Knisja.

Il-Partit Nazzjonalista jappella u jinsisti mal-Gvern li l-Kummissajru tal-Pulizija jiddikjara jekk hux qed jinvestiga l-kaz tal-Ministru Anton Refalo ghaliex f'dan il-kaz il-Ministru Refalo ghad ghandu access ghall-informazzjoni dwar ix-xoghlijiet irregolari li saru minn haddiema tal-gvern fil-privat f'diversi postijiet f'Ghawdex fl-ahhar 24 xahar ta' Gvern Laburista.

Dan l-appell ghamlu l-ViciKap ghall-Hidma tal-Partit Nazzjonalista Beppe Fenech Adami f'konferenza tal-ahbarijiet li fiha sostna li l-Oppozizzjoni u l-*media* tat dettalji specifikati dwar il-postijiet li fihom saru dawn ix-xogħlijiet u ghalhekk l-obbligu tal-Pulizija s'issa hu li tinvestiga.

Beppe Fenech Adami qal li kontinwament qed ikunu zvelati dettalji u kazi godda dwar xoghlijiet li l-Gvern qed jaghmel fil-privat f'Ghawdex.

Minbarra d-dikjarazzjonijiet li ghandu jaghmel il-Prim Ministru, anki l-Prim Ministru ghandu l-obbligu li jassigura li l-process ta' investigazzjoni ma jkunx ippregudikat.

Beppe Fenech Adami sostna li minkejja dawn il-kazi, il-Ministru Anton Refalo ghadu jidhol ghax-xoghol qisu xejn mhu xejn u ghad ghandu access ghad-dokumenti kollha.

Il-ViciKap Nazzjonalista sostna li l-Prim Ministru u l-Ministri Laburisti ma jistghux jibqghu jiddefendu lill-Ministru Anton Refalo meta dawn huma rapporti ta' kazi serji hafna li jistghu jwasslu ghal proceduri kriminali.

Il-President tal-FKNK Joe Perici Calascione qal li l-federazzjoni qed tikkunsidra tiehu passi legali biex ma jigux ikkastigati l-kaccaturi kollha minhabba kazijiet ta' qtil ta' ghasafar protetti.

Tard waranofsinhar l-FKNK ghamlet konferenza tal-ahbarijiet li matulha spjegat kif ma jaqblux li l-kaccaturi kollha gew ikkastigati u spicca biex il-gvern ghalaq l-istagun tal-kacca tlett ijiem qabel suppost spicca. Joe Perici Calascione staqsa jekk jezistux pajjizi fejn ghal xi haga hazina li ghamel xi hadd partikolari jispicca jinghata kastig kulhadd.

Calascione qal ukoll li l-ewwel l-Awtoritajiet kellhom ilestu l-investigazzjonijiet fuq il-kaz tal-ghasfur protett li ntlaqat u waqa' f'bitha ta' skola, u wara jittiehdu l-passi mehtiega minghajr il-bzonn li jinghalaq l-istagun tal-kacca.

Joe Perici Calascione qal li l-federazzjoni tikkundanna dawn it-tip ta' illegalitajiet filwaqt li reġa’ sahaq, spiccaw qed ibatu dawk il-kaccaturi li mxew b'mod ezemplari tul l-istagun tal-kacca.

Sadanittant, min-naħa taghha l-Birdlife, f'konferenza tal-ahbarijiet quddiem il-Qorti qalet li fl-istaguni tal-kacca li jmiss tistenna li kull darba li jkun hemm l-ewwel illegalità, l-istagun tal-kacca jinghalaq.

Il-President tal-Birdlife, Mark Sultana qal li din is-sena l-ammont ta' illegalitajiet kien hafna ikbar minn dak irrapurtat fil-*media*.

Mark Sultana qal ukoll li sfortunatament il-kaccaturi ma hadux il-messagg tar-referendum, li kwazi 50 fil-mija ta' dawk li vvutaw huma kontra l-kacca fir-rebbiegha. Ghaldaqstant la ma hadux dak il-messagg komplew iwettqu l-illegalitajiet u joqtlu ghasafar protetti.

Il-Kummissarju tal-Pulizija ghandu jghid jekk hux qed jinvestiga l-allegati kazi ta’ xoghol fil-privat f’Ghawdex fl-ahhar sentejn taht it-tmexxija tal-Ministru Anton Refalo. Jekk f’pajjizna, il-ligi verament hi l-istess ghal kulhadd, ghandu jkun maghruf fiex waslu, jekk qed isiru, l-investigazzjonijiet dwar Anton Refalo.

Dan qalu x-*Shadow Minister* tal-Gustizzja, id-Demokrazija u d-Drittijiet tac-Cittadin Jason Azzopardi f’konferenza tal-ahbarijiet li fiha sostna li l-ligi tapplika ghal kulhadd. Hu appella lill-pulizija biex twettaq dmirha kif suppost u kif investigat l-allegazzjonijiet li kien hemm fil-gurnali dwar allegati kazi fil-passat, tinvestiga rapport simili ta’ allegati kazi tal-ahhar sentejn.

Jason Azzopardi semma numru ta’ rapporti li gew zvelati fil-*media* fl-ahhar sitt gimghat u li sa issa, il-pulizija baqghet siekta dwarhom:

Fosthom xoghol f’ristorant f’Marsalforn, xoghol f’ghelieqi privati fil-limiti tal-Ghasri, xoghol fil-proprjetajiet privati f’Ta’ Kercem u x-Xaghra, xoghol fuq *boathouse* ta’ kanvasser ta’ Anton Refalo x-Xatt l-Ahmar, xoghol f’razzett ta’ Sanap il-Munxar, xoghol f’zewg garaxxijiet fir-Rabat Ghawdex, xoghol f’numru ta’ garaxxijiet privati f’San Lawrenz.

Min-naha taghha, il-kandidat tal-Partit Nazzjonalista Alessia Psaila Zammit irreferiet ghal dak li qal il-Ministru tal-Gustizzja Owen Bonnici li deher iktar interessat li jiddefendi lill-kollega tieghu milli jara li ssir gustizzja.

Hi staqsiet x’se jaghmel Joseph Muscat dwar dawn il-kazi. Meta fegg l-allegat kaz ta’ Giovanna Debono, Joseph Muscat ra li l-pulizija taghmel investigazzjoni u kien jitkellem dwaru kuljum, imma llum Muscat donnu waqa’ fil-muta dwar l-istess allegat kaz ta’ Anton Refalo.

Alessia Psaila Zammit fakkret li Joseph Muscat flok iggieled l-abbuz fil-poter, iddefendieh u semmiet numru ta’ kazi li kienu jinvolvu lill-Ministri Manwel Mallia, Konrad Mizzi, Joe Mizzi u Helena Dalli, lis-Segretarju Parlamentari Ian Borg u d-Deputat Laburista Luciano Busuttil.

Għat-tieni darba f'erba’ xhur, kellha tkun il-*media* li tikxef żjara li l-Prim Ministru Joseph Muscat se jagħmel fl-Ażerbajġan. Fi stqarrija, il-Partit Nazzjonalista qal li ż-żjarat li Muscat qed jagħmel f'dan il-pajjiż iqajmu suspetti kbar minħabba li Muscat qed jagħżel li jżomm iż-żjarat moħbija.

L-aħħar darba li tkellem dwar din iż-żjara, il-Prim Ministru pprova jagħti l-impressjoni li kien għadu ma jafx jekk hux sejjer jew le. Iżda issa jirriżulta li Muscat u ċ-*Chief of Staff* tiegħu Keith Schembri ħallew Malta l-Ħadd waranofsinhar lejn l-Ażerbajġan.

Il-Partit Nazzjonalista kompla jgħid li dan l-aġir hu totalment l-oppost tal-wegħda li għamel Muscat stess, li se jkun qed imexxi l-aktar Gvern trasparenti fl-istorja. Il-Partit Nazzjonalista fakkar li minkejja li sarulu diversi mistoqsijiet fil-*media* u fil-Parlament, anke l-Ministru l-aktar viċin ta' Muscat, Konrad Mizzi, għadu ma qalx kemm-il darba mar l-Ażerbajġan matul din il-leġiżlatura. Fl-aħħar ġimgħat, rapport tal-Awditur Ġenerali dwar ix-xiri taż-żejt taħt dan il-Gvern wera li l-Ministru Konrad Mizzi indaħal dwar liema kumpanija għandu jsir il-ftehim – indħil li ssarraf f'telf ta' 14-il miljun ewro.

L-istqarrija ttemm tgħid li Muscat għandu jkun ċar u jgħid il-verità – jiġifieri x'inhu l-interess personali tiegħu, li ġej u sejjer l-Ażerbajġan bil-moħbi ta' kulħadd. L-Oppożizzjoni tistenna li mal-wasla tiegħu mill-Ażerbajġan, il-Prim Ministru għandu jagħmel Stqarrija Ministerjali fil-Parlament u jwieġeb għall-mistoqsijiet tal-Oppożizzjoni.

Fi stqarrija b'reazzjoni għal dan, il-Gvern ikkonferma li l-Prim Ministru kien għal żjara fl-Ażerbajġan.

Il-Ligi dwar l-Gharfien tal-Lingwa tas-Sinjali Maltija waslet fl-istadju tat-tieni qari fil-Parlament, izda l-Assocjazzjoni ghal Persuni Neqsin mis-Smigh qed tappella lill-Gvern biex fl-abbozz ta' ligi jsiru t-tibdiliet proposti mill-Assocjazzjoni.

Ghalhekk l-Assocjazzjoni organizzat konferenza tal-ahbarijiet biex twassal il-messagg taghha dwar din il-ligi.

Mill-konferenza tal-ahbarijiet hareg kif jumejn qabel mal-ligi nqrat fil-Parlament l-assocjazzjoni kellha laqgha mas-Segretarju Parlamentari Justyne Caruana. Laqgha li huma ddeskrivewha bhala ta' malajr, ta’ ftit minuti u ghalhekk ma kellhomx cans jaghtu l-proposti taghhom biex ikunu inkorporati fil-ligi.

Il-persuni neqsin mis-smigh qed jappellaw lill-gvern biex fil-Kunsill tal-Lingwa tas-Sinjali Maltija jkun hemm persuni li huma neqsin mis-smigh u li jifhmu l-lingwa tas-sinjali biex jifhmu ahjar l-bzonnijiet u l-isfidi li dawn il-persuni jiltaqghu maghhom.

Huma qed jghidu wkoll li l-kunsill ikollu flus allokati mill-gvern biex ikun jista’ jiffunzjona.

Hemm bzonn ukoll ta' interpreti hekk kif f'pajjizna minn erbgha spicca hawn biss tnejn. Dan wara dizgwid li kellhom mal-gvern hekk kif l-interpreti spiccaw fuq bazi ta' kuntratt, jigifieri, *self employed*. U kien hemm min ma accettax.

L-Assocjazzjoni sostniet li hi taqbel li f'pajjizna jkollna l-lingwa ufficjali tas-sinjali Maltija izda jiddispjaċiha li ghal din il-ligi qatt ma gietx avvicinata.

Qabel ma Justyne Caruana nhatret bhala Segretarju Parlamentari ghad-drittijiet ta' persuni b'diżabilità, din il-ligi kienet digà tfasslet mill-Professur Kevin Aquilina, meta Franco Mercieca kien ghadu ma rrizenjax minn Segretarju Parlamentari. Izda d-dokument li tfassal mill-Professur Aquilina, li sar b'konsultazzjoni mal-Assocjazzjoni twarrab biex sar abbozz iehor ta' ligi minghajr ma l-assocjazzjoni ghal persuni neqsin mis-smigh ma kienet avvicinata.

Is-sitwazzjoni trid tinbidel issa. Messaġġ dirett u ċar mill-Kummissarju Ewropew għall-Migrazzjoni Dimitris Avramopoulos waqt konferenza tal-aħbarijiet li saret ftit tal-ħin wara tmiem iċ-ċerimonja għal 24 minn fost mijiet ta' vittmi tal-għarqa tal-immigranti fil-Mediterran.

Avramopoulos kien akkumpanjat mid-Deputat Prim Ministru Malti Louis Grech, mill-Ministru Taljan tal-Affarijiet Interni Angelino Alfano u l-Ministru Grieg għas-Solidarjetà Theano Fotiou.

Fid-diskors tiegħu Avramopoulos elenka l-pjan ta' azzjoni immedjata dwar il-problema tal-immigrazzjoni li l-mexxejja Ewropej kienu msejħa jiddiskutu waqt *summit* fi Brussell.

Imma fuq kollox wissa li issa l-Unjoni Ewropea trid timxi minn pjan ta' emerġenza fl-immedjat u tħares lejn soluzzjonijiet fit-tul.

Id-Deputat Prim Ministru Malti Louis Grech ukoll kompla mal-messaġġ ta' Avramopoulos, u qal li jekk mhux se tittieħed azzjoni, iċ-ċerimonja li saret għal dawn il-vittmi tal-immigrazzjoni tkun inutli u se tibqa' tkun ripetuta.

Min-naħa tiegħu l-Ministru Taljan tal-Affarijiet Interni Angelino Alfano qal li dan hu t-tieni funeral ta' immigranti li attenda għalih, u li ddeskrivieh bħala daqqa ta' ponn fl-istonku ta' dawk li dejjem injoraw din il-problema.

Il-Ministru Grieg għas-Solidarjetà Theano Fotiou qalet li dak li seħħ illum f'Malta hu messaġġ ċar lill-kumplament tad-dinja, din mhix problema ta' Malta, l-Italja u l-Greċja, din hi problema li kulħadd irid jerfa', il-Mediterran irid ikun baħar ta' solidarjetà, u mhux qabar tal-massa.

Hi qalet li wara ċ-ċeremonja tal-lum tinsab devastata b'dak kollu li qed iseħħ.

Il-Ministru tal-Gustizzja Owen Bonnici jsostni li t-Tribunal ghall-Kawzi Zghar qed jopera b'effiċjenza fejn qed ikun hemm tnaqqis fil-perjodu li fih jinqatghu l-kazi, zieda fil-kazi decizi u tnaqqis fil-kazi pendenti.

Dettalji dwar l-operat tat-Tribunal ghall-Kawzi Zghar inghataw f'konferenza tal-aħbarijiet mill-Ministru tal-Gustizzja Owen Bonnici, li fiha ghamel paraguni dwar l-operat ta' dan it-tribunal fil-perjodu bejn l-2012 u l-2014.

Hu qal li filwaqt li fl-2012 kien hemm 1,052 kaz pendenti u llum hemm 820 kaz pendenti. Fil-kazi decizi, fl-2012 kien hemm 1,018 kaz deciz waqt li fl-2014 kienu decizi 1,054 kaz. Il-Ministru Bonnici qal li l-kazi rizolti fl-2012 ammontaw ghal 1,018, li telghu ghal 1,054 fl-2014. Il-kazi li dahlu quddiem it-tribunal ammontaw ghal 873 fl-2012, 860 fl-2013 u 854 fl-2014.

Il-Ministru Bonnici sostna li wahda mir-ragunijiet ghaliex sehhet din l-efficjenza hi l-fatt li l-gudikanti qed jithallsu għal kull sentenza li jinghataw. Raguni ohra s-sistema gdida marbuta mal-procedura li kienet introdotta li wasslet biex tnaqqas iz-zmien li fih jinqatghu l-kazi.

Fis-servizz li jmiss se naghtu harsa lejn il-kaz li gie ppubblikat fil-gazzetti lbieraħ dwar l-eks-Ministru Manuel Mallia li meta kien ghadu Ministru, fi zmien sentejn hareg ic-cittadinanza lil martu. Dan meta l-ligi tghid li c-cittadinanza tinghata wara hames snin.

Aktar dwar dan il-kaz tkellmu l-Viċi Kap tal-PN ghall-Affarijiet tal-Partit, Beppe Fenech Adami u x-*Shadow Minister* ghall-Ġustizzja Jason Azzopardi. Id-dettalji.

Il-Prim Ministru Joseph Muscat ghandu test iehor quddiemu dwar dak li jishaq fuqu hu stess, li taht Gvern Laburista l-ligi hi l-istess ghal kulhadd.

Dan sostnewh il-Viċi Kap tal-PN ghall-Affarijiet tal-Partit, Beppe Fenech Adami u x-*Shadow Minister* ghall-Ġustizzja Jason Azzopardi, waqt konferenza tal-ahbarijiet li trattat l-istorja li giet ippubblikata f'wahda mill-gazzetti lokali dwar l-eks- Ministru Manuel Mallia li kiser il-ligi billi ta ċ-cittadinanza lil martu wara sentejn.

Dan meta l-ligi tghid li persuna tista’ tinghata c-cittadinanza wara hames snin. Beppe Fenech Adami u Jason Azzopardi sostnew li dan hu kaz iehor ta' abbuz ta' poter taht Gvern Laburista.

Il-vici kap tal-PN qal li hemm hafna nies li jridu jerfghu responsabiltà f'dan il-kaz: l-eks-Ministru Manuel Mallia, l-Ministru prezenti tal-Intern, Carmelo Abela u l-Prim Ministru Joseph Muscat li qed jerga' jkun iffaċċjat b'kaz ta' membru tal-kabinett tieghu li abbuza mill-poter.

Ix-*Shadow Minister* ghall-gustizzja Jason Azzopardi qal li dan hu anke kaz ta' *cover up*. Hekk kif il-Ministru Carmelo Abela wara hames xhur li nhatar minflok Mallia ma ha l-ebda azzjoni dwar dan l-abbuz ta' poter.

Beppe Fenech Adami qal li min-naħa tal-Ministeru ghall-Intern, ippruvaw jizgwidaw lill-*media* meta qalu li l-mara prezenti ta' Manuel Mallia nghatat iċ-ċittadinanza skont il-ligi hekk kif hi digà kellha cittadinanza Ewropea.

Dwar dan Jason Azzopardi qal li assolutament m' ghandux x'jaqsam li ghax persuna ghandha cittadinanza Ewropea ghandha dritt ghac-cittadinanza Maltija.

Ghalhekk kemm Beppe Fenech Adami kif ukoll Jason Azzopardi sahqu li l-Prim Ministru ghandu japplika dak li tant ippriedka dwaru: li Gvern Laburista ma jittollerax abbuz ta' poter u li kulhadd ghandu jerfa’ r-responsabiltà politika ta' ghemilu**.**

Quddiem is-sitwazzjoni prezenti tal-*Public Broadcasting Services*, il-PBS, il-PN ressaq zewg ilmenti dwar kazi differenti li seħħew fl-ahhar granet.

L-ilmenti tal-PN dwar l-istat tal-PBS u l-mod kif dan qed ikun uzat mill-Gvern Laburista bhala parti mill-istrategija politika ilhom jitqanqlu.

L-ahhar zewg ilmenti tal-PN jitrattaw zewg kazi differenti li fihom il-PBS kien zbilancjat favur il-PL.

L-ewwel kaz jikkoncerna l-bulettin tal-ahbarijiet tal-Hamis li fih il-PBS ma rrapportax il-konferenza tal--ahbarijiet tal-PN li matulha l-PN insista li l-Kummissarju tal-Pulizija ghandu jghid jekk hux qed jinvestiga lil Anton Refalo jew le. Ghal raguni li jafuha biss l-edituri tal-PBS din l-ahbar importanti ma kinitx rappurtata.

It-tieni lment tal-PN jitratta l-programm Dissett li l-prezentatur tieghu hu l-editur tal-PBS Reno Bugeja. Il-programm kellu tliet mistiedna, zewg rapprezentanti ghall-PL u wiehed ghall-PN. Ghall-PL ippartecipaw il-Ministru Zammit Lewis u l-eksdeputat Laburista Lino Debono waqt li ghall-PN kien hemm biss ix-*Shadow Minister* Jason Azzopardi

Il-PN sostna li dan mhux bilanc speċjalment meta wieħed mill-mistiedna tfacca fl-*istudio* minghajr ma l-PN kien jaf bih.

Mossa bla precedent biex Manwel Mallia ma jergax jinhatar Ministru.

Il-gurnal *Times of Malta* jirrapporta li Frank Theuma, kelliem ghal ‘lhekk imsejjah Moviment Laburisti Batuti, ressaq protest gudizzjarju kontra l-Prim Ministru Joseph Muscat biex ma jergax jahtar lil Mallia f’kariga ministerjali.

Il-protest jghid li l-passat ta’ Mallia hu mtappan bi zbalji gravi li juru li mhux kapaci li jkun ministru, specjalment meta kariga bhal din tirrikjedi onestàu integrità.

Il-Protest kompla li l-principji Laburisti dejjem kienu biex iwiezen lill-klassi tal-haddiema u dawk li mhumiex privileggjati. Manwel Mallia qatt ma haddan il-principji Laburisti, la fil-prattika u lanqas fl-azzjonijiet tieghu.

Min-naha tieghu, Muscat permezz ta’ kontroprotest iddefenda lil Mallia u wissa lil Theuma li jekk jippersisti fl-allegazzjonijiet tieghu kontra Manwel Mallia, se jittiehdu passi legali.

Hu qal li l-hatra ta’ Ministri hi prerogativa tieghu bhala Prim Ministru u ma taqa’ taht ebda process gudizzjarju.

Ikkuntattjat mill-gurnal *Times of Malta*, Theuma, li hu minn Bormla, iddeskriva lilu nnifsu bhala Laburist mit-twelid.

Hu qal li ghalkemm jinsab wahdu f’dan il-moviment, hemm hafna mill-Kottonera li xebghu mill-mod kif qed jitrattahom il-Partit Laburista.

F’dawn l-ahhar gimghat kien hawn hafna ghidut li Manwel Mallia kien se jerga’ jidhol fil-kabinett wara li Muscat kien imgieghel inehhih f’Dicembru li ghadda.

Spekulazzjoni li kompliet tikber hekk kif Mallia beda jidher b’mod prominenti fil-kampanja Laburista ghall-Kunsilli Lokali u indirizza attività politika f’Haz-Zebbug fejn kien ghammed lilu nnifsu bhala suldat tal-azzar.