Inizjattiva li biha l-Air Malta se tiffranka €4 miljun ġiet irridikolata mill-midja tal-PN

Il-Ministru tat-Turiżmu Edward Zammit Lewis fil-programm Reporter

Waqt il-programm Reporter immexxi minn Saviour Balzan li kien qed jittratta t-turiżmu f’Malta, il-Ministru tat-Turiżmu Zammit Lewis wera l-ġurnal il-Mument li fuq il-paġna ta’ quddiem waqq**à** għaċ-ċajt u rridikola lill-AirMalta għall-kwalit**à** ta’ ‘baquettes’ li qed jiġu offruti l-passiġieri fl-‘economy class’. Skont il-ministru dan se jiffranka lill-AirMalta €4 miljun, “Insofru jekk ma nibdewx nikkumerċjalizzaw l-AirMalta, iżda rridu s-sapport tal-oppożizzjoni.”

Robert Arrigo fuq in-naħa tal-Partit Nazzjonalista qal li n-nies illum qed imorru għal titjiriet aktar ‘cheap’ u jemmen li “anzi l-AirMalta jmissha tbigħ il-‘baguettes’ u mhux tagħtihom b’xejn” qal Arrigo, “Iżda dan il-fatt irid jiġi rifless ukoll fil-prezz tal-biljett tal-ajru.”

Zammit Tabona qal li d-deċiżjoni taċ-ċerpersin, Maria Micallef li tibda tbigħ l-ikel sħun uriet kemm għandha ‘guts’ li tara li l-affarijiet jibdew mexjin bis-serjet**à**. “Il-mentalit**à** tal-‘management’ u l-ħaddiema tal-AirMalta għandha bżonn bidla kbira fil-mentalit**à** tagħhom u hemm bżonn li nies b’mentalit**à** ta’ 40 sena ilu jitilqu u jidħlu żgħażagħ b’mentalit**à** aktar moderna.”

Ċekk ta’ biljun dollaru ma khinx biżżejjed għall-eks mara ta’ biljunarju

Sue Ann Arnall qed tikkontendi li l-fortuna ta’ Harold Hamm li tiswa 18-il biljun dollaru

Wieħed mill-akbar każi ta’ divorzju fl-Istati Uniti reġa' ġibed l-attenzjoni tal-pubbliku meta l-eks mara tat-‘tycoon’ taż-żejt Harold Hamm irrifjutat ċekk ta’ kważi biljun dollaru.

Tant hi kbira l-figura li kważi lanqas toqgħod fiċ-ċekk u dan iddeċidieh imħallef f’Oklahoma li kien qed imexxi l-kawża tad-divorzju ta’ din il-koppja.

L-eks mara ta’ Hamm qalet li jekk taċċetta din is-somma tkun qed titlef id-dritt li titlob għal iżjed. Min-naħa tiegħu Hamm qed jgħid li anke s-somma ta’ biljun hi wisq, speċjalment minħabba l-waqgħa fil-prezz taż-żejt.

Arnall, li hi avukat u kienet taħdem mal-istess kumpanija ta’ Hamm (żewġha) kienet ilha miżżewġa għal 26 sena miegħu u qed tikkontendi li l-imperu ta’ żewġha jiswa 18-il biljun dollaru u dan l-akbar proprjetarju taż-żejt Amerikan għamel il-flus flimkien magħha f’dawn l-aħħar 25 sena.

Laqgħa tal-kabinett f'Għawdex swiet €7,000, elf fuq it-trasport ta' mejda

Kważi elf minnhom kienu minfuqa fit-trasport ta' mejda

F'laqgħa tal-kabinett li saret is-sena l-oħra f'Għawdex, intefqet is-somma ta' €6,827.95. Din l-informazzjoni ġiet ippreżentata fil-Parlament mill-Prim Ministru Joseph Muscat, wara l-mistoqsija tal-Membru Parlamentari Għawdxi Chris Said.

Mill-informazzjoni preżentata jidher li l-gvern nefaq €991.20 biex jittrasporta, jarma u jżarma l-mejda użata mill-membri tal-Kabinett.

€992,85 kienu minfuqa biex jiġi ntramat it-tagħmir u l-kirja tal-‘monitors’ swiet €1,893.90.

Il-Gvern ħallas ukoll €2,950 għall-użu tal-arja kkundizzjonata.

Dan ħareġ minn mistoqsija parlamentari li ġiet imwieġba lbieraħ fil-Parlament.

Il-laqgħa li saret f'Lulju li għadda kienet fir-Rabat Għawdex, bħala parti minn inizjattiva tal-Gvern biex jorganizza laqgħat tal-kabinett madwar Malta u Għawdex. Fil-laqgħa kien hemm preżenti wkoll membri mill-Kumitat Reġjonali t'Għawdex li jifforma parti mill-MCESD.

Eks Kap fl-Awtorit**à** Maltija tar-riżorsi aċċetta biljetti tal-Futbol Ingliż mingħand George Farrugia

Il-Ministru tal-Enerġija ssospenda lil Godwin Sant

Il-Ministru tal-Enerġija Konrad Mizzi ssospenda lil Godwin Sant li hu impjegat taċ-ċivil talli aċċetta biljetti tal-grawnd tal-futbol Ingliż mingħand Trafigura li hi l-kumpanija mmexxija min-negozjant taż-żejt George Farrugia.

Godwin Sant kien il-kap tar-regolatur tal-enerġija fi ħdan l-Awtorit**à** Maltija tar-Riżorsi. Dan ġie żvelat dalgħodu fil-ġurnal Malta Today minn Saviour Balzan. Sant ġie sospiż b'mod immedjat sakemm tinqat**à** l-investigazzjoni li għaddejja.

Dan kollu ħareġ meta l-MaltaToday ippublikat ‘e-mails’ li juru li Sant aċċetta biljetti tal-grawnd b'xejn fl-2007. Farrugia ngħata l-proklama mill-istat bil-kundizzjoni li jgħid dak kollu li ta minn taħt fl-Enemalta biex toħroġ il-verit**à** kollha. Sant kien responsabbli li jixgħel il-bozza l-ħadra biex jiżgura li l-kunsinni kienu jaqgħu taħt l-ispeċifikazzjonijiet regulati mill-istat.

ZEKZIK

Nisa b'warrani kbir iwelldu tfal aktar intelliġenti

L-iżvilupp ta' moħħ ta' tarbija jiddependi mix-xaħam li hemm fil-warrani u fil-ġenbejn tal-omm

Dan skont studju xjentifiku li l-Professuri William Lassek u Steven Gaulin mill-Universit**à** Amerikana ta' Pittsburgh għamlu wara li ilhom ħafna jistudjaw il-warrani tan-nisa. Huma jemmnu li dan it-tagħrif li ħarġu juri għaliex mara għandha warrani tradizzjonalment aktar mibrum minn ta' raġel.

Huma sabu li biex tibni sistema nervuża għandek bżonn ħafna xaħam u x-xaħam li jeżisti fin-naħat tal-warrani hu ferm importanti għall-moħħ tal-bniedem. Jidher li n-nisa evolvew b'mod li jakkumulaw dan ix-xaħam, iżommuh sa ma jkollhom it-tarbija.

Il-Professur Lassek qal li fost il-‘mammals’ il-livell tax-xaħam fil-ġisem hu ta' bejn il-5 u 10%, iżda fin-nida dan jitl**à** għal 30%, eżatt daqskemm ikollu ors qabel jidħol biex jagħmel il-'hibernation' tiegħu, inkella l-baleni li jgħixu fil-baħar kiesaħ tal-Artiku.

David Bainbridge, Professur fl-Universit**à** ta' Cambridge qabel ma' dawn l-istudji u qal li dawn it-tip ta' nisa huma l-aktar li jattiraw lir-raġel, u dawk b'warrani mibrum hemm ċans li jwelldu tfal aktar b'saħħithom u aktar intelliġenti. Anke jekk ammetta wkoll li hemm fatturi oħra li jgħinu f'dan il-lat.

Il-BOV iwissi dwar *email* qarrieqa li titlob validazzjoni tal-*BOV SecureKey*

Il-Bank jisħaq li huwa qatt ma jitlob infomazzjoni ta’ dan it-tip permezz ta’ *email*, telefon jew mezzi oħra ta’ komunikazzjoni diġitali

Il-Bank of Valletta jinsab informat li qed tiġi ċċirkolata *email* li titlob il-klijenti jissinkronizzaw il-*BOV SecureKey* billi jaċċessaw link provduta.

Għalkemm dawn l-*emails* jidhru awtentiċi, il-Bank ifakkar lill-klijenti li għandhom dejjem jinjoraw komunikazzjonijiet ta’ din ix-xorta, li tagħti l-impressjoni li hija mibgħuta mill-Bank of Valletta u titlob informazzjoni finanzjarja jew personali bħalma huma il-PIN tal-*BOV Cashlink*, dettalji tal-kards ta’ kreditu jew debitu, numri tal-kontijiet, *user ID* tal-*BOV Internet Banking* jew *passcodes* iġġenerati permezz tal-*BOV SecureKey*.

Il-Bank jisħaq li huwa qatt ma jitlob infomazzjoni ta’ dan it-tip mill-klijenti permezz ta’ *email*, telefon jew mezzi oħra ta’ komunikazzjoni diġitali.

Il-Bank stqarr li għandu sistemi ta’ sigurt**à** robusti u li, permezz tal-*BOV SecureKey* il-klijenti għandhom aċċess għal mekkaniżmu biex jawtentikaw it-tranżazzjonijiet tagħhom b’mod sigur permezz tal-*BOV Internet Banking*. B’danakollu, il-klijenti għandhom jibqgħu dejjem attenti dwar theddid ta’ dan it-tip u huwa importanti li jżommu ma’ prattiki stabbiliti.

Għal aktar informazzjoni jew f’każ ta’ diffikult**à**, il-klijenti huma mistiedna jikkuntattjaw il-BOV Customer Service Centre fuq 21312020.

**Tal-Monti: Il-Gvern ‘daħaq bina u ngannana’**

**Bejjiegħa tal-monti jgħidu li l-Gvern daħaq bihom wara d-deċiżjoni sabiex il-monti jiġi rilokat fit-tieni parti biss ta' Triq l-Ordinanza fil-Belt Valletta**

F’ kummenti esklussivi mal-ILLUM ftit sigħat biss wara li ħarġet l-aħbar li l-gvern mhux se jirriloka l-monti ħdejn il-parlament, kif kien wiegħed li se jagħmel qabel l-elezzjoni, numru ta’ bejjiegħa tal-monti esprimew ir-rabja u s-sens qawwi tad-diżappunt tagħhom.

Illum, il-Ministru tal-Ekonomija Chris Cardona ħabbar kif, kuntrarjament għall-wegħda elettorali, il-bejjiegħa tal-monti mhux se jiġu rilokati ħdejn il-parlament il-ġdid, iżda għat-tieni parti biss ta’ Triq l-Ordinanza. Il-Ministru Cardona qal ukoll li huwa impossibbli li l-bejjiegħa tal-monti joqogħdu kollha f’parti daqshekk żgħira, u li għalhekk bejn għaxra u ħmistax-il bejjiegħ se jiġu mitluba sabiex iċedu l-liċenzja tagħhom u li dawn tal-aħħar jingħataw kumpens finanzjarju.

Madankollu, membri fi ħdan il-Kumitat tal-Monti qalu li minkejja li dawn il-proposti se jinfluwenzawhom b’mod dirett, ma kinux ikkonsultati jew imqar mgħarrfa b’ dan.

Iktar u iktar, bejjiegħa tal-monti li ġew mistoqsija għall-kumment sostnew li din l-omertà tal-gvern ħalliethom fil-għama u li għaldaqstant ma setgħux jagħtu kumment. Oħrajn qalu li ma xtaqux jidhru fil-filmat.

Madankollu, bejjiegħa tal-monti li tkellmu mal-ILLUM kienu voċiferi fir-rabja tagħhom. Huma sostnew li t-tieni parti ta’ Triq l-Ordinanza hija biss “għar-rimi” u li għaldaqstant, il-monti se jmur lura minflok ma jmur ‘il quddiem.

“Kulħadd maħruq, kulħadd daħaq bina. Aħna se mmorru għall-agħar u mhux għall-aħjar. Minflok il-gvern qed jgħinna, tefgħana minn ġot-taġen għal ġon-nar,” sostniet bejjiegħa tal-monti.

Huma sostnew li qabel l-elezzjoni ġenerali ta’ Marzu tal-2013, l-Oppożizzjoni Laburista ta’ dak iż–żmien kienet wegħdithom li l-monti se jiġi rilokat maż-żewġ naħat ta’ Triq l-Ordinanza, u li l-gvern kien “preparat li jilqa’ kull kritika.”

“Meta konna qed naslu sabiex nilħqu ftehim mal-Prim Ministru u dan qal li ma jsibx problema,” tenna jgħid Julian Buhagiar, membru fi ħdan il-Kumitat tal-Monti. Bejjiegħa oħra spjegaw kif illum huma “diżgustati” u li qed iħossuhom “ingannati” għall-atteġġjament tal-gvern.

“Suppost ilna li ġejna rilokati sena u nofs iżda aħna bqajna kwieti, u ma qlajniex kwistjoni. U issa minflok ma niġu rilokati, il-gvern qed jgħidilna li ħa nkunu fuq naħa waħda. Dan ingann, aħna mhux hekk ftehmna,” sostna bejjiegħ li tkellem ma’ dan il-ġurnal.

“Għadna ma nafux x’ se jiġri, ma ġejniex ikkonsultati b’xejn. Se nitolbu laqgħa mal-Ministru ħa naraw għalxiex ħareġ il-proposta mingħajr ebda konsultazzjoni magħna,” qal Roderick Mangion, membru fi ħdan il-Kumitat tal-Monti.

Mistoqsija jekk humiex lesti li jċedu l-liċenzja tagħhom, il-bejjiegħa qalu li din il-proposta tagħmel sens biss għal min hu anzjan. Saħansitra huma qalu li bejn “erba’ u ħames persuni” biss huma lesti li jċedu l-liċenzja tagħhom, hekk kif il-maġġoranza tal-bejjiegħa għadhom żgħar. Mistoqsija jekk humiex lesti li jaċċettaw posti (*stalls*) iżgħar sabiex ikun hemm biżżejjed spazju għall-bejjiegħa l-oħrajn, persuni li tkellmu mal-ILLUM qalu li dan ma jkunx biżżejjed biex ilaħħqu mal-ispejjeż.

Ma jirriżultax kontaminazzjoni ta' dijżil fil-Bajja s-Sabiħa

Id-Direttorat tas-Saħħa jgħid li l-bajja se tinżamm miftuħa għall-għawm

Wara rapporti dwar ħruġ ta’ dijsil fil-baħar f'Birżebbuġa, id-Direttorat tas-Saħħa Ambjentali għamel kuntatt immedjat mal-awtoritajiet ikkonċernati.

Il-każ inkwistjoni seħħ ilbieraħ filgħaxija hekk kif il-vapur Santa Marija kien qed jingħata d-dijsil minn fuq id-Dolphin.

Minn investigazzjonijiet li saru dalgħodu, kemm minn uffiċjali tad-Direttorat Saħħa Ambjentali, uffiċjali mill-Protezzjoni Ċivili u Transport Malta, ma jirriżultax li tul il-kosta ta’ Birżebbuġa kien hemm xi kontaminazzjoni minn dan id-dijsil.

Għaldaqstant, din il-bajja se tinżamm miftuħa għall-għawm. Madankollu, se tibqa’ ssir sorveljanza, kemm mid-Direttorat tas-Saħħa Ambjentali, b'kollaborazzjoni mal-awtoritajiet konċernati.

Artist jikteb lill-Ministru George Vella dwar parkeġġ illegali fi Strada Merkanti

karozzi tal-Ministeru qed jipparkjaw fi Strada Merkanti b'mod regolari mingħajr ma jkellimhom ħadd

L-artist James Vella Clark kiteb fuq il-*facebook* tal-Ministru George Vella dwar parkeġġ illegali li qed isir mix-xufiera u l-ministeru tiegħu fi Strada Merkanti. Triq li hu pprojbit li jkun hemm parkeġġ fih iżda kif juri r-ritratt hu nvażat b'karozzi tal-Ministru pparkjati hemm. Dan ir-ritratt li qed jiġri fuq is-siti soċjali qed iqajjem rabja kbira fost il-poplu Malti li biċ-ċar qed jiġi mogħti speċi ta' messaġġ żbaljat li l-liġijiet mhux qegħdin hemm għal kulħadd.

Id-dulliegħa tajba ħafna għas-saħħa iżda tist**à** tħaxxen jekk..

Frotta bnina li tist**à** titqies ukoll bħala Viagra naturali

Il-frotta protagonista tas-sajf għal ħafna hi d-dulliegħa li barra li taqtagħlek l-għatx tagħmel ħafna benefiċċji għall-ġisem tal-bniedem

Fiha biss 16-il kalorija għal kull 100 gramma iżda tist**à** tħaxxnek jekk tikolha viċin ikel ieħor għax tant timlik bl-ilma li tirrendi l-indiġistjoni, taħdem aktar bil-mod u tbati u b’hekk dan il-fatt iħaxxnek. Iżda meta tikolha mhux bħala deżerta eżatt wara l-ikel tagħtik dawn il-benefiċċji:-

Tipproteġik mir-raġġi UV

Tgħin fis-sistema ċirkolatorja u tnaddaf l-arterji

Tnaqqas il-kolesterol kattiv

Tnaqqas il-pressjoni

Tgħin biex id-demm jimxi aħjar lejn l-organi sesswali u dan jagħmilha speċi ta’ Viagra naturali

Tgħin biex tnaqqaslek iċ-ċans għall-kataretti

Tnaddaf il-kliewi u tgħinek kontra ċ-ċistite u li jintefħu s-saqajn

Hi alleat kontra l-anemija għax mimlija ħadid u vitamini A u C

Tiġġieled kontra l-murliti u ż-żerriegħa tgħin ħafna biex tmexxi l-ikel aħjar mill-imsaren.

Għandha sustanza bħat-tadam (frotta ħamra) li tgħin kontra xi forom ta’ tumuri speċjalment tal-prostata.

Tgħin lin-nisa tqal anke waqt li jkunu jreddgħu

Iżda mhix tajba għal min ibati bl-istonku u b’xi problema fil-musrana

Iktar minn 9,500 ruħ iżuru l-Forti Sant Iermu

Attendenza sabiħa waqt l-*open day* organizzata minn Heritage Malta

Waqt *Open Day* organizzata minn Heritage Malta, il-Ħadd 10 ta’ Mejju, attendew iktar minn 9,500 ruħ. Din kienet l-ewwel *Open Day* tal-Forti Sant Iermu wara xogħol ta’ restawr estensiv li sar fuq l-istess forti.

Kienet inizjattiva li niżlet tajjeb ħafna mal-pubbliku Malti, tant li għal din l-okkażjoni in-numru tal-viżitaturi qabeż id-9,500 ruħ.

L-*Open Day* saret wara proġett ta’ restawr estensiv li tlesta riċentement u wara li sar il-ftuħ uffiċjali fit-8 ta’ Mejju.

Dawk li żaru l-Forti Sant Iermu waqt l-*Open Day* setgħu jassistu b’xejn għall-parata tal-*In Guardia*, suq t’artiġjanat, *tours* tas-sit u tal-Mużew Nazzjonali tal-Gwerra ġdid u *reenactments* filwaqt li kienu fost l-ewwel li esperjenzaw il-preżentazzjonijiet awdjoviżivi ta’ livell għoli ferm li jifformaw parti minn dan is-sit.

Is-suċċess ta’ din l-*Open Day* ġie wara dak tas-siti kollha li sar f’Jannar u ġimgħa qabel attività kbira fil-Birgu nhar is-17 ta’ Mejju bl-isem “Dawn of the Great Siege – Life at Sea 2015”. Din l-attività se tkun l-ewwel minn serje t’attivitajiet li qiegħda tħejji Heritage Malta sabiex jiġi mfakkar l-450 anniversarju mill-Assedju l-Kbir tal-1565.

Attivitajiet bħal dawn huma mezz wieħed biss li permezz tagħhom, Heritage Malta, tagħmel il-wirt kulturali nazzjonali aċċessibli għal kulħadd. Inizjattivi oħra li torganizza Heritage Malta minn żmien għal żmien jinkludu wirjiet, *lectures*, *heritage* *trails*, konferenzi, programmi edukattivi u publikazzjonijiet.